CELEX: 42021X2276
Language: el
Date: 2021-12-30 00:00:00
Title: Κανονισμός αριθ. 163 του ΟΗΕ — Ενιαίες διατάξεις σχετικά με την έγκριση συστήματος συναγερμού οχήματος και την έγκριση οχήματος όσον αφορά το σύστημα συναγερμού του [2021/2276]

30.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 470/48
               
            
         Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, το οποίο διατίθεται στον δικτυακό τόπο:
         https://unece.org/status-1958-agreement-and-annexed-regulations
         Κανονισμός αριθ. 163 του ΟΗΕ — Ενιαίες διατάξεις σχετικά με την έγκριση συστήματος συναγερμού οχήματος και την έγκριση οχήματος όσον αφορά το σύστημα συναγερμού του [2021/2276]
         Ημερομηνία έναρξης ισχύος: 30 Σεπτεμβρίου 2021
         Το παρόν έγγραφο αποτελεί απλώς εργαλείο τεκμηρίωσης. Το αυθεντικό και νομικά δεσμευτικό κείμενο είναι το: ECE/TRANS/WP.29/2021/50.
         ΠΕΡΙΕΧΟΜΕΝΑ
         Κανονισμός
         
                     1.
                  
                  Πεδίο εφαρμογής
                  
               
                     2.
                  
                  Ορισμοί
                  
               
                     3.
                  
                  Αίτηση για χορήγηση έγκρισης
                  
               
                     4.
                  
                  Έγκριση
                  
               Μέρος I — Έγκριση συστημάτων συναγερμού οχημάτων
         
                     5.
                  
                  Γενικές προδιαγραφές
                  
               
                     6.
                  
                  Ειδικές προδιαγραφές
                  
               
                     7.
                  
                  Παράμετροι λειτουργίας και συνθήκες δοκιμής
                  
               
                     8.
                  
                  Οδηγίες
                  
               Μέρος II — Έγκριση οχήματος όσον αφορά το σύστημα συναγερμού του
         
                     9.
                  
                  Ορισμοί
                  
               
                     10.
                  
                  Γενικές προδιαγραφές
                  
               
                     11.
                  
                  Ειδικές προδιαγραφές
                  
               
                     12.
                  
                  Συνθήκες δοκιμής
                  
               
                     13.
                  
                  Οδηγίες
                  
               
                     14.
                  
                  Τροποποίηση τύπου οχήματος και επέκταση έγκρισης
                  
               
                     15.
                  
                  Διαδικασίες συμμόρφωσης της παραγωγής
                  
               
                     16.
                  
                  Κυρώσεις σε περίπτωση μη συμμόρφωσης της παραγωγής
                  
               
                     17.
                  
                  Οριστική παύση της παραγωγής
                  
               
                     18.
                  
                  Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρχών έγκρισης τύπου
                  
               Παραρτήματα
         
                     1
                  
                  Έγγραφο πληροφοριών
                  
               
                     2
                  
                  Επικοινωνία
                  
               
                     3
                  
                  Ρυθμίσεις για τα σήματα έγκρισης
                  
               
                     4
                  
                  Υπόδειγμα πιστοποιητικού συμμόρφωσης
                  
               
                     5
                  
                  Υπόδειγμα πιστοποιητικού εγκατάστασης
                  
               
                     6
                  
                  Προδιαγραφές μηχανικών κλείθρων
                  
               
                     7
                  
                  Ηλεκτρομαγνητική συμβατότητα
                  
               
                     8
                  
                  Δοκιμή των συστημάτων προστασίας του θαλάμου επιβατών
                  
               1.   Πεδίο εφαρμογής
         Ο παρών κανονισμός εφαρμόζεται σε:
         
                  
                     1.1.
                  
                  
                     Έγκριση
                     
                                 α)
                              
                              
                                 «εφόσον υπάρχουν», συστημάτων συναγερμού οχημάτων ειδικά για οχήματα κατηγορίας Μ1 και οχήματα κατηγορίας Ν1 (1) με μέγιστη μάζα έως και 2 τόνους, και
                              
                           
                                 β)
                              
                              
                                 οχημάτων κατηγορίας Μ1 και οχημάτων κατηγορίας Ν1 με μέγιστη μάζα έως και δύο τόνους όσον αφορά τοποθετημένο σύστημα συναγερμού οχήματος. (2)
                                 
                              
                           
               
                  
                     1.2.
                  
                  
                     Κατόπιν αιτήματος του κατασκευαστή, τα συμβαλλόμενα μέρη μπορούν να χορηγούν εγκρίσεις σε οχήματα άλλων κατηγοριών και σε συστήματα συναγερμού οχημάτων προς τοποθέτηση στα εν λόγω οχήματα.
                  
               
                  
                     1.3.
                  
                  
                     Ο παρών κανονισμός δεν εφαρμόζεται στις συχνότητες ραδιομετάδοσης, είτε σχετίζονται με την προστασία οχημάτων από μη εξουσιοδοτημένη χρήση είτε όχι.
                  
               2.   Ορισμοί
         
                  
                     2.1.
                  
                  
                     «Κατασκευαστικό στοιχείο»: διάταξη η οποία υπόκειται στις απαιτήσεις του παρόντος κανονισμού και προορίζεται να αποτελέσει μέρος ενός οχήματος και η οποία μπορεί να λάβει έγκριση τύπου ανεξάρτητα από το όχημα, όταν ο παρών κανονισμός προβλέπει ρητά αντίστοιχες διατάξεις.
                  
               
                  
                     2.2.
                  
                  
                     «Χωριστή τεχνική μονάδα»: διάταξη η οποία υπόκειται στις απαιτήσεις του παρόντος κανονισμού και προορίζεται να αποτελέσει μέρος οχήματος και η οποία μπορεί να λάβει χωριστή έγκριση τύπου αλλά μόνο σε σχέση προς έναν ή περισσότερους συγκεκριμένους τύπους οχημάτων, όταν ο παρών κανονισμός προβλέπει ρητά αντίστοιχες διατάξεις.
                  
               
                  
                     2.3.
                  
                  
                     «Κατασκευαστής»: το πρόσωπο ή ο φορέας ο οποίος είναι υπεύθυνος έναντι της αρμόδιας για τις εγκρίσεις τύπου αρχής για όλα τα θέματα που αφορούν τη διαδικασία έγκρισης τύπου και για τη διασφάλιση της συμμόρφωσης της παραγωγής. Δεν είναι απαραίτητο το συγκεκριμένο πρόσωπο ή φορέας να εμπλέκεται άμεσα σε όλα τα στάδια κατασκευής του οχήματος, συστήματος, κατασκευαστικού στοιχείου ή χωριστής τεχνικής μονάδας που υποβάλλεται στη διαδικασία έγκρισης.
                  
               
                  
                     2.4.
                  
                  
                     «Σύστημα συναγερμού οχήματος (ΣΣΟ)»: σύστημα που προορίζεται για εγκατάσταση σε έναν ή περισσότερους τύπους οχήματος/-ων, σχεδιασμένο για να δείχνει την παρείσφρηση ή την παρέμβαση στο όχημα· τα συστήματα αυτά μπορούν να παρέχουν πρόσθετη προστασία από μη εξουσιοδοτημένη χρήση του οχήματος.
                  
               
                  
                     2.5.
                  
                  
                     «Αισθητήρας»: διάταξη η οποία αντιλαμβάνεται μια μεταβολή εξαιτίας παρείσφρησης ή παρέμβασης στο όχημα.
                  
               
                  
                     2.6.
                  
                  
                     «Διάταξη προειδοποίησης»: διάταξη που δείχνει παρείσφρηση ή παρέμβαση στο όχημα.
                  
               
                  
                     2.7.
                  
                  
                     «Εξοπλισμός ελέγχου»: εξοπλισμός που είναι αναγκαίος για την ενεργοποίηση, την απενεργοποίηση και τη δοκιμή ενός ΣΣΟ και για τη θέση σε λειτουργία των διατάξεων προειδοποίησης.
                  
               
                  
                     2.8.
                  
                  
                     «Ενεργοποίηση»: η θέση ενός ΣΣΟ στην οποία είναι δυνατό να τεθούν σε λειτουργία οι διατάξεις προειδοποίησης.
                  
               
                  
                     2.9.
                  
                  
                     «Απενεργοποίηση»: η θέση ενός ΣΣΟ στην οποία δεν είναι δυνατό να τεθούν σε λειτουργία οι διατάξεις προειδοποίησης.
                  
               
                  
                     2.10.
                  
                  
                     «Κλειδί»: κάθε διάταξη που είναι σχεδιασμένη και κατασκευασμένη έτσι ώστε να παρέχει έναν τρόπο λειτουργίας του συστήματος ασφάλισης, το οποίο με τη σειρά του είναι σχεδιασμένο και κατασκευασμένο έτσι ώστε να ενεργοποιείται μόνον από την εν λόγω διάταξη.
                  
               
                  
                     2.11.
                  
                  
                     «Τύπος συστήματος συναγερμού οχήματος»: συστήματα που δεν παρουσιάζουν ουσιαστικές διαφορές μεταξύ τους όσον αφορά:
                     
                                 α)
                              
                              
                                 την εμπορική επωνυμία ή το σήμα του κατασκευαστή·
                              
                           
                                 β)
                              
                              
                                 το είδος αισθητήρα·
                              
                           
                                 γ)
                              
                              
                                 το είδος διάταξης προειδοποίησης,
                              
                           
                                 δ)
                              
                              
                                 το είδος του εξοπλισμού ελέγχου.
                              
                           
               
                  
                     2.12.
                  
                  
                     «Έγκριση συστήματος συναγερμού οχήματος»: η έγκριση ενός τύπου ΣΣΟ όσον αφορά τις απαιτήσεις που ορίζονται στα σημεία 5., 6. και 7. κατωτέρω.
                  
               
                  
                     2.13.
                  
                  
                     «Σύστημα ακινητοποίησης»: διάταξη που έχει σκοπό να εμποδίζει την οδήγηση του οχήματος με κίνηση από δική του ενέργεια.
                  
               
                  
                     2.14.
                  
                  
                     «Συναγερμός πανικού»: διάταξη που επιτρέπει σε ένα άτομο να χρησιμοποιεί έναν συναγερμό εγκατεστημένο στο όχημα, για να καλεί βοήθεια σε περίπτωση ανάγκης.
                  
               3.   Αίτηση για χορήγηση έγκρισης
         
                  
                     3.1.
                  
                  
                     Η αίτηση για χορήγηση έγκρισης ενός τύπου οχήματος ή κατασκευαστικού στοιχείου βάσει του παρόντος κανονισμού υποβάλλεται από τον κατασκευαστή.
                  
               
                  
                     3.2.
                  
                  
                     Συνοδεύεται από έγγραφο πληροφοριών σύμφωνα με το υπόδειγμα που αναφέρεται στο παράρτημα 1, το οποίο παρέχει περιγραφή των τεχνικών χαρακτηριστικών του ΣΣΟ και της/των μεθόδου/-ων εγκατάστασης για κάθε κατασκευαστή και τύπο οχήματος όπου προβλέπεται η εγκατάσταση του ΣΣΟ.
                  
               
                  
                     3.3.
                  
                  
                     Όχημα/-τα / κατασκευαστικό/-ά στοιχείο/-α αντιπροσωπευτικό/-ά του προς έγκριση τύπου υποβάλλονται στην τεχνική υπηρεσία που είναι αρμόδια για τη διενέργεια των δοκιμών έγκρισης.
                  
               4.   Έγκριση
         
                  
                     4.1.
                  
                  
                     Αν ο τύπος που υποβάλλεται προς έγκριση βάσει του παρόντος κανονισμού πληροί τις απαιτήσεις του/των συναφούς/-ών μέρους/-ών του παρόντος κανονισμού, χορηγείται έγκριση για τον συγκεκριμένο τύπο.
                  
               
                  
                     4.2.
                  
                  
                     Για κάθε τύπο που εγκρίνεται χορηγείται αριθμός έγκρισης. Τα πρώτα δύο ψηφία (επί του παρόντος 00, τα οποία αντιστοιχούν στην αρχική μορφή του κανονισμού) καταδεικνύουν τη σειρά τροποποιήσεων, η οποία ενσωματώνει τις πιο πρόσφατες σημαντικές τεχνικές τροποποιήσεις που έχουν πραγματοποιηθεί στον κανονισμό τη στιγμή χορήγησης της έγκρισης. Απαγορεύεται το ίδιο συμβαλλόμενο μέρος να αποδώσει τον ίδιο αριθμό σε άλλο τύπο οχήματος ή κατασκευαστικού στοιχείου βάσει του παρόντος κανονισμού.
                  
               
                  
                     4.3.
                  
                  
                     Η έγκριση ή επέκταση της έγκρισης τύπου, σύμφωνα με τον παρόντα κανονισμό, κοινοποιείται στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό, με έντυπο σύμφωνα με το υπόδειγμα του παραρτήματος 2 του παρόντος κανονισμού.
                  
               
                  
                     4.4.
                  
                  
                     Σε κάθε όχημα ή κατασκευαστικό στοιχείο που ανήκει στον εγκεκριμένο βάσει του παρόντος κανονισμού τύπο, τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
                  
               
                  
                     4.4.1.
                  
                  
                     κύκλο που περικλείει το γράμμα «E», ακολουθούμενο από τον διακριτικό αριθμό της χώρας η οποία χορήγησε την έγκριση (3), και
                  
               
                  
                     4.4.2.
                  
                  
                     τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που περιγράφεται στο σημείο 4.4.1.
                  
               
                  
                     4.5.
                  
                  
                     Αν ένας τύπος συμφωνεί με έναν εγκεκριμένο τύπο, βάσει ενός ή περισσότερων άλλων κανονισμών του ΟΗΕ συνημμένων στη συμφωνία, στη χώρα που έχει χορηγήσει έγκριση βάσει του παρόντος κανονισμού, το σύμβολο που προβλέπεται στο σημείο 4.4.1. δεν χρειάζεται να επαναληφθεί· σ’ αυτήν την περίπτωση, ο κανονισμός βάσει του οποίου έχει χορηγηθεί έγκριση στη χώρα η οποία χορήγησε την έγκριση βάσει του παρόντος κανονισμού, τοποθετείται σε κατακόρυφες στήλες στα δεξιά του συμβόλου που προβλέπεται στο σημείο 4.4.1.
                  
               
                  
                     4.6.
                  
                  
                     Το σήμα έγκρισης πρέπει να είναι ευανάγνωστο και ανεξίτηλο.
                  
               
                  
                     4.7.
                  
                  
                     Στα οχήματα, το σήμα έγκρισης τοποθετείται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
                  
               
                  
                     4.8.
                  
                  
                     Στην περίπτωση κατασκευαστικού στοιχείου που εγκρίνεται ξεχωριστά ως σύστημα συναγερμού, το σήμα έγκρισης τοποθετείται από τον κατασκευαστή στο/στα κύριο/-α στοιχείο/-α της διάταξης.
                  
               
                  
                     4.9.
                  
                  
                     Στο παράρτημα 3 του παρόντος κανονισμού παρατίθενται παραδείγματα της σχηματικής διάταξης των σημάτων έγκρισης.
                  
               
                  
                     4.10.
                  
                  
                     Ως εναλλακτική λύση στο σήμα έγκρισης που περιγράφεται ανωτέρω στο σημείο 4.4, θα εκδίδεται πιστοποιητικό συμμόρφωσης για κάθε ΣΣΟ που διατίθεται προς πώληση.
                  
               
                  
                     4.10.1.
                  
                  
                     Όταν κατασκευαστής ΣΣΟ διαθέτει ΣΣΟ χωρίς επισήμανση δυνάμει του παρόντος κανονισμού σε κατασκευαστή οχημάτων για να τοποθετηθεί από τον εν λόγω κατασκευαστή ως αρχικός εξοπλισμός σε μοντέλο ή σε σειρά μοντέλων οχημάτων, ο κατασκευαστής ΣΣΟ παραδίδει στον κατασκευαστή οχημάτων επαρκή αριθμό αντιτύπων του πιστοποιητικού συμμόρφωσης για να μπορεί ο τελευταίος να λαμβάνει έγκριση οχήματος σύμφωνα με τον παρόντα κανονισμό.
                  
               
                  
                     4.10.2.
                  
                  
                     Αν το ΣΣΟ αποτελείται από διακριτά κατασκευαστικά στοιχεία, το/τα κύριο/-α κατασκευαστικό/-ά στοιχείο/-α πρέπει να φέρει/-ουν σήμα αναφοράς και το πιστοποιητικό συμμόρφωσης να περιλαμβάνει κατάλογο των εν λόγω σημάτων αναφοράς.
                  
               
                  
                     4.10.3.
                  
                  
                     Το παράρτημα 4 του παρόντος κανονισμού περιέχει υπόδειγμα του πιστοποιητικού συμμόρφωσης.
                  
               Μέρος I — Έγκριση συστημάτων συναγερμού οχημάτων
         5.   Γενικές προδιαγραφές
         
                  
                     5.1.
                  
                  
                     Το ΣΣΟ πρέπει, σε περίπτωση παρείσφρησης ή παρέμβασης στο όχημα, να προκαλεί την εκπομπή σήματος προειδοποίησης. Το σήμα προειδοποίησης είναι ηχητικό και μπορεί να περιλαμβάνει επιπλέον διατάξεις οπτικής προειδοποίησης, ή να έχει ασύρματη ζεύξη ή να αποτελεί συνδυασμό αυτών.
                  
               
                  
                     5.2.
                  
                  
                     Τα ΣΣΟ πρέπει να σχεδιάζονται, να κατασκευάζονται και να εγκαθίστανται έτσι ώστε το εξοπλισμένο με αυτά όχημα να εξακολουθεί να πληροί όλες τις σχετικές τεχνικές απαιτήσεις και ειδικά εκείνες που αφορούν την ηλεκτρομαγνητική συμβατότητα (EMC).
                  
               
                  
                     5.3.
                  
                  
                     Η τοποθέτηση ενός ΣΣΟ σε όχημα δεν πρέπει να μπορεί να επηρεάζει τις επιδόσεις του οχήματος (στη θέση απενεργοποίησης), ή την ασφαλή λειτουργία του.
                  
               
                  
                     5.4.
                  
                  
                     Το ΣΣΟ και τα κατασκευαστικά του στοιχεία δεν πρέπει να ενεργοποιούνται ακούσια, ιδίως όταν ο κινητήρας είναι σε κατάσταση λειτουργίας.
                  
               
                  
                     5.5.
                  
                  
                     Βλάβη στο ΣΣΟ ή βλάβη στην παροχή ηλεκτρικής ενέργειας του ΣΣΟ δεν πρέπει να επηρεάζει την ασφαλή λειτουργία του οχήματος.
                  
               
                  
                     5.6.
                  
                  
                     Το ΣΣΟ, τα κατασκευαστικά στοιχεία του και τα μέρη που ελέγχονται από αυτά πρέπει να σχεδιάζονται, να κατασκευάζονται και να εγκαθίστανται έτσι ώστε να ελαχιστοποιείται ο κίνδυνος ταχείας και απαρατήρητης εξουδετέρωσης ή καταστροφής τους, π.χ. με φθηνά, εύκολα αποκρυβόμενα εργαλεία, όργανα ή ιδιοκατασκευάσματα ευρέως διαδεδομένα.
                  
               
                  
                     5.7.
                  
                  
                     Τα μέσα ενεργοποίησης και απενεργοποίησης του ΣΣΟ είναι σχεδιασμένα έτσι ώστε να μην καθίστανται άκυρες οι απαιτήσεις του παρόντος κανονισμού. Επιτρέπονται οι ηλεκτρικές συνδέσεις των κατασκευαστικών στοιχείων που καλύπτει το μέρος II του παρόντος κανονισμού.
                  
               
                  
                     5.8.
                  
                  
                     Το σύστημα πρέπει να είναι διευθετημένο έτσι ώστε η βραχυκύκλωση οποιουδήποτε κυκλώματος σήματος προειδοποίησης να μην εμπλέκει το σύστημα συναγερμού από καμία άποψη, εκτός από το κύκλωμα που έχει βραχυκυκλωθεί.
                  
               
                  
                     5.9.
                  
                  
                     Το ΣΣΟ μπορεί να περιλαμβάνει σύστημα ακινητοποίησης το οποίο πληροί τις απαιτήσεις του κανονισμού αριθ. 162 του ΟΗΕ (συστήματα ακινητοποίησης) ή του κανονισμού αριθ. 116 του ΟΗΕ, συμπλήρωμα 7 της αρχικής έκδοσης, ή του κανονισμού αριθ. 97 του ΟΗΕ, συμπλήρωμα 8 της σειράς τροποποιήσεων 01.
                  
               6.   Ειδικές προδιαγραφές
         6.1.   Εύρος προστασίας
         6.1.1.   Ειδικές απαιτήσεις
         Το ΣΣΟ πρέπει τουλάχιστον να ανιχνεύει και να επισημαίνει το άνοιγμα οποιασδήποτε θύρας του οχήματος, του καλύμματος της μηχανής του (καπό) και του χώρου αποσκευών. Η βλάβη ή η διακοπή φωτεινών πηγών, π.χ. λυχνία του θαλάμου επιβατών, δεν πρέπει να παρεμποδίζει τη λειτουργία ελέγχου.
         Επιτρέπονται πρόσθετοι αποδοτικοί αισθητήρες πληροφόρησης / απεικόνισης, π.χ.:
         
                     α)
                  
                  
                     απόπειρας παρείσφρησης στο όχημα, π.χ. έλεγχος του θαλάμου επιβατών, έλεγχος υαλοπινάκων, θραύση υαλοπινάκων· ή
                  
               
                     β)
                  
                  
                     απόπειρας κλοπής του οχήματος, π.χ. αισθητήρας κλίσης·
                  
               λαμβανομένων υπόψη των μέτρων κατά κάθε περιττής εκπομπής ηχητικού σήματος συναγερμού (= εσφαλμένος συναγερμός, βλ. σημείο 6.1.2. κατωτέρω).
         Εφόσον αυτοί οι πρόσθετοι αισθητήρες προκαλούν σήμα συναγερμού ακόμη και μετά την παρείσφρηση στο όχημα (π.χ. λόγω θραύσης υαλοπίνακα) ή λόγω εξωτερικής επήρειας (π.χ. άνεμος), το σήμα συναγερμού, το οποίο έχει ενεργοποιηθεί από έναν από τους προαναφερθέντες αισθητήρες, ενεργοποιείται το πολύ έως 10 φορές εντός του ίδιου διαστήματος ενεργοποίησης του ΣΣΟ.
         Στην περίπτωση αυτή το διάστημα ενεργοποίησης περιορίζεται από την ενεργοποίηση του συστήματος λόγω αντίστοιχης ενέργειας του χρήστη του οχήματος.
         Ορισμένα είδη πρόσθετων αισθητήρων, π.χ. έλεγχος θαλάμου επιβατών (υπέρηχοι, υπέρυθρες ακτίνες) ή αισθητήρας κλίσης κ.λπ., είναι δυνατό να απενεργοποιούνται σκοπίμως. Στην περίπτωση αυτή, πρέπει να υπάρξει χωριστή εκούσια ενέργεια κάθε φορά πριν ενεργοποιηθεί το ΣΣΟ. Δεν πρέπει να είναι δυνατό να απενεργοποιούνται οι αισθητήρες όταν το σύστημα συναγερμού είναι σε θέση ενεργοποίησης.
         6.1.2.   Ασφάλεια από εσφαλμένο συναγερμό
         
                  
                     6.1.2.1.
                  
                  
                     Με κατάλληλα μέτρα, π.χ.:
                     
                                 α)
                              
                              
                                 μηχανικό σχεδιασμό και σχεδιασμό του ηλεκτρικού κυκλώματος ανταποκρινόμενο στις ειδικές συνθήκες των μηχανοκίνητων οχημάτων·
                              
                           
                                 β)
                              
                              
                                 επιλογή και εφαρμογή των αρχών λειτουργίας και ελέγχου στο σύστημα συναγερμού και στα κατασκευαστικά στοιχεία του·
                              
                           Πρέπει να εξασφαλίζεται ότι το ΣΣΟ, είτε σε θέση ενεργοποίησης είτε σε θέση απενεργοποίησης, δεν μπορεί να προκαλέσει περιττή εκπομπή του ηχητικού σήματος συναγερμού, σε περίπτωση:
                     
                                 α)
                              
                              
                                 κρούσης στο όχημα: η δοκιμή περιγράφεται στο σημείο 7.2.13.·
                              
                           
                                 β)
                              
                              
                                 ηλεκτρομαγνητικής συμβατότητας: οι δοκιμές περιγράφονται στο σημείο 7.2.12.·
                              
                           
                                 γ)
                              
                              
                                 πτώσης της τάσης του συσσωρευτή λόγω συνεχούς εκφόρτισης: η δοκιμή περιγράφεται στο σημείο 7.2.14.·
                              
                           
                                 δ)
                              
                              
                                 εσφαλμένου συναγερμού του ελέγχου θαλάμου επιβατών: η δοκιμή περιγράφεται στο σημείο 7.2.15.
                              
                           
               
                  
                     6.1.2.2.
                  
                  
                     Εφόσον ο αιτών την έγκριση τύπου μπορεί να αποδείξει, π.χ. με τεχνικά δεδομένα, ότι εξασφαλίζεται, σε ικανοποιητικό βαθμό, ασφάλεια από εσφαλμένο συναγερμό, η αρμόδια τεχνική υπηρεσία που διεξάγει τις δοκιμές έγκρισης τύπου μπορεί να μην απαιτήσει ορισμένες από τις προαναφερθείσες δοκιμές.
                  
               6.2.   Ηχητικός συναγερμός
         6.2.1.   Γενικά
         Το προειδοποιητικό σήμα πρέπει να είναι ευδιάκριτο ηχητικά και αναγνωρίσιμο, πρέπει δε να διαφέρει σε μεγάλο βαθμό από τα υπόλοιπα ηχητικά σήματα που χρησιμοποιούνται στην οδική κυκλοφορία.
         Εκτός από τη διάταξη ηχητικής προειδοποίησης αρχικού εξοπλισμού, μπορεί να τοποθετηθεί χωριστή διάταξη ηχητικής προειδοποίησης στον χώρο του οχήματος που ελέγχεται από το ΣΣΟ, όπου δεν θα είναι εύκολα και γρήγορα προσβάσιμη από άτομα.
         Εφόσον χρησιμοποιείται χωριστή διάταξη ηχητικής προειδοποίησης σύμφωνα με το σημείο 6.2.3.1. κατωτέρω, η τυποποιημένη διάταξη ηχητικής προειδοποίησης αρχικού εξοπλισμού μπορεί επιπροσθέτως να ενεργοποιηθεί από το ΣΣΟ, με την προϋπόθεση ότι κάθε παρέμβαση στην τυποποιημένη διάταξη ηχητικής προειδοποίησης (που συνήθως είναι ευκολότερα προσβάσιμη) δεν επηρεάζει τη λειτουργία της πρόσθετης διάταξης ηχητικής προειδοποίησης.
         6.2.2.   Διάρκεια ηχητικού σήματος
         Ελάχιστη: 25 s
         Μέγιστη: 30 s
         Το ηχητικό σήμα μπορεί να εκπεμφθεί πάλι μόνο μετά την επόμενη παρέμβαση στο όχημα, π.χ. μετά την παρέλευση του προαναφερθέντος χρονικού διαστήματος (περιορισμοί: βλ. σημεία 6.1.1. και 6.1.2. ανωτέρω).
         Η απενεργοποίηση του συστήματος συναγερμού πρέπει να διακόψει αμέσως την εκπομπή του σήματος.
         6.2.3.   Προδιαγραφές ηχητικού σήματος
         
                  
                     6.2.3.1.
                  
                  
                     Διάταξη σήματος με σταθερό τόνο (σταθερό φάσμα συχνότητας), π.χ. κόρνα: ηχητικά κ.ά. δεδομένα σύμφωνα με τον κανονισμό αριθ. 28 του ΟΗΕ μέρος I.
                     Διαλείπον σήμα (λειτουργίας / μη λειτουργίας):
                     Συχνότητα έναυσης (2 ± 1) Hz
                     Χρόνος λειτουργίας = χρόνος μη λειτουργίας ± 10 %
                  
               
                  
                     6.2.3.2.
                  
                  
                     Διάταξη ηχητικού σήματος με διαμόρφωση συχνότητας: ακουστικά κ.ά. δεδομένα σύμφωνα με τον κανονισμό αριθ. 28 του ΟΗΕ, μέρος I, ίση όμως διάβαση ενός σημαντικού φάσματος συχνότητας εντός του προαναφερθέντος φάσματος (1 800 έως 3 550 Hz) και προς τις δύο κατευθύνσεις.
                     Συχνότητα διάβασης (2 ± 1) Hz
                  
               
                  
                     6.2.3.3.
                  
                  
                     Ηχοστάθμη
                     Η ηχητική πηγή μπορεί να είναι:
                     
                                 α)
                              
                              
                                 είτε διάταξη ηχητικής προειδοποίησης εγκεκριμένη βάσει του κανονισμού αριθ. 28 του ΟΗΕ, μέρος I·
                              
                           
                                 β)
                              
                              
                                 είτε διάταξη που πληροί τις απαιτήσεις του κανονισμού αριθ. 28 του ΟΗΕ, μέρος I σημεία 6.1. και 6.2.
                              
                           Ωστόσο, σε περίπτωση ηχητικής πηγής διαφορετικής από τη διάταξη ηχητικής προειδοποίησης αρχικού εξοπλισμού, η ελάχιστη ηχοστάθμη μπορεί να μειωθεί σε 100 dB(A), μετρούμενη υπό τις συνθήκες του κανονισμού αριθ. 28 του ΟΗΕ, μέρος I.
                  
               6.3.   Οπτικός συναγερμός – εφόσον υπάρχει
         6.3.1.   Γενικά
         Σε περίπτωση παρείσφρησης ή παρέμβασης στο όχημα, η διάταξη πρέπει να εκπέμψει οπτικό σήμα, όπως ορίζεται στα σημεία 6.3.2. και 6.3.3. κατωτέρω.
         6.3.2.   Διάρκεια του οπτικού σήματος
         Το οπτικό σήμα πρέπει να διαρκεί από 25 s έως 5 λεπτά μετά την ενεργοποίηση του συναγερμού. Η απενεργοποίηση του συστήματος συναγερμού πρέπει αμέσως να διακόπτει την εκπομπή του σήματος.
         6.3.3.   Τύπος οπτικού σήματος
         Διαλείπουσα λειτουργία όλων των δεικτών διεύθυνσης και/ή της λυχνίας του θαλάμου επιβατών του οχήματος, καθώς και όλων των λυχνιών που ανήκουν στο ίδιο ηλεκτρικό κύκλωμα.
         Συχνότητα έναυσης (2 ± 1) Hz
         Σε συνδυασμό με το ηχητικό σήμα, επιτρέπονται και τα ασύγχρονα σήματα.
         Χρόνος λειτουργίας = χρόνος μη λειτουργίας ± 10 %
         6.4.   Συναγερμός ασύρματης ζεύξης (συσκευή τηλεειδοποίησης) – εφόσον υπάρχει
         Το ΣΣΟ μπορεί να περιλαμβάνει εγκατάσταση που να προκαλεί σήμα συναγερμού με ασύρματη ζεύξη.
         6.5.   Ασφάλιση ενεργοποίησης του συστήματος συναγερμού
         
                  
                     6.5.1.
                  
                  
                     Όταν ο κινητήρας είναι σε λειτουργία, πρέπει να είναι αδύνατη η εκούσια ή ακούσια ενεργοποίηση του συστήματος συναγερμού.
                  
               6.6.   Ενεργοποίηση και απενεργοποίηση του ΣΣΟ
         6.6.1.   Ενεργοποίηση
         Επιτρέπονται όλα τα κατάλληλα μέσα ενεργοποίησης του ΣΣΟ, με την προϋπόθεση ότι δεν προκαλούν ακούσια εσφαλμένο συναγερμό.
         6.6.2.   Απενεργοποίηση
         Η απενεργοποίηση του ΣΣΟ πρέπει να επιτυγχάνεται με μία διάταξη ή με συνδυασμό των ακόλουθων διατάξεων. Είναι δυνατή η χρήση άλλων διατάξεων ισοδύναμων επιδόσεων.
         
                  
                     6.6.2.1.
                  
                  
                     Μηχανικό κλειδί (που πληροί τις απαιτήσεις του παραρτήματος 6 του παρόντος κανονισμού), το οποίο μπορεί να συνδυάζεται με κεντρικό σύστημα ασφάλισης του οχήματος, έχει τουλάχιστον 1 000 παραλλαγές και χρησιμοποιείται από έξω.
                  
               
                  
                     6.6.2.2.
                  
                  
                     Ηλεκτρική/ηλεκτρονική διάταξη, π.χ. τηλεχειριστήριο, με τουλάχιστον 50 000 παραλλαγές και ενσωματωμένους μεταβαλλόμενους κωδικούς και/ή ελάχιστο χρόνο παρέλευσης δέκα ημερών, π.χ. το πολύ 5 000 παραλλαγές ανά 24 ώρες για τουλάχιστον 50 000 παραλλαγές.
                  
               
                  
                     6.6.2.3.
                  
                  
                     Μηχανικό κλειδί ή ηλεκτρική/ηλεκτρονική διάταξη εντός του προστατευόμενου θαλάμου επιβατών, με χρονικό περιθώριο εισόδου/εξόδου.
                  
               6.7.   Χρονικό περιθώριο εξόδου
         Εφόσον ο διακόπτης ενεργοποίησης του ΣΣΟ είναι τοποθετημένος μέσα στην προστατευόμενη περιοχή, πρέπει να προβλέπεται χρονικό περιθώριο εξόδου. Πρέπει να είναι δυνατό να καθορίζεται το χρονικό περιθώριο εξόδου μεταξύ 15 και 45 δευτερολέπτων μετά την επενέργεια του διακόπτη. Το χρονικό περιθώριο μπορεί να προσαρμόζεται ανάλογα με τις ατομικές ανάγκες του χειριστή.
         6.8.   Χρονικό περιθώριο εισόδου
         Εφόσον ο διακόπτης ενεργοποίησης του ΣΣΟ είναι τοποθετημένος μέσα στην προστατευόμενη περιοχή, πρέπει να προβλέπεται χρονικό περιθώριο μεταξύ τουλάχιστον 5 και το πολύ 15 δευτερολέπτων πριν από την ενεργοποίηση του ηχητικού και του οπτικού σήματος. Το χρονικό περιθώριο μπορεί να προσαρμόζεται ανάλογα με τις ατομικές ανάγκες του χειριστή.
         6.9.   Απεικόνιση θέσης
         
                  
                     6.9.1.
                  
                  
                     Για να παρέχεται πληροφόρηση σχετικά με τη θέση του ΣΣΟ (ενεργοποίηση, απενεργοποίηση, χρονικό περιθώριο ενεργοποίησης του συναγερμού, έχει ενεργοποιηθεί ο συναγερμός) επιτρέπονται οπτικές απεικονίσεις μέσα και έξω από τον θάλαμο επιβατών. Κάθε οπτικό σήμα ή κάθε χρήση διατάξεων φωτισμού και φωτεινής σηματοδότησης εκτός του θαλάμου επιβατών πρέπει να πληροί τις απαιτήσεις του κανονισμού αριθ. 48 του ΟΗΕ.
                  
               
                  
                     6.9.2.
                  
                  
                     Αν παρέχεται ένδειξη των βραχυχρόνιων «δυναμικών» διεργασιών, όπως αλλαγές από τη «θέση ενεργοποίησης» στη «θέση απενεργοποίησης» και αντιστρόφως, η ένδειξη πρέπει να είναι οπτική, σύμφωνα με το σημείο 6.9.1. Αυτή η οπτική ένδειξη μπορεί επίσης να παρέχεται από την ταυτόχρονη λειτουργία των δεικτών διεύθυνσης και/ή της/των λυχνίας/-ών του θαλάμου επιβατών, με την προϋπόθεση ότι η διάρκεια της οπτικής ένδειξης μέσω των δεικτών διεύθυνσης δεν υπερβαίνει τα 3 δευτερόλεπτα.
                  
               6.10.   Παροχή ισχύος
         Η πηγή ισχύος του ΣΣΟ είναι είτε ο συσσωρευτής του οχήματος είτε ένας επαναφορτιζόμενος συσσωρευτής. Όταν υφίσταται, επιτρέπεται η χρησιμοποίηση επιπρόσθετου επαναφορτιζόμενου ή μη επαναφορτιζόμενου συσσωρευτή. Δεν επιτρέπεται σε καμία περίπτωση οι συσσωρευτές αυτοί να τροφοδοτούν με ενέργεια άλλα μέρη του ηλεκτρικού συστήματος του οχήματος.
         6.11.   Προδιαγραφές για τις προαιρετικές λειτουργίες
         6.11.1.   Αυτοέλεγχος, αυτόματη ένδειξη βλάβης
         Κατά την ενεργοποίηση του ΣΣΟ, ασυνήθιστες καταστάσεις, όπως ανοικτές θύρες κ.λπ. είναι δυνατό να ανιχνεύονται με μια λειτουργία αυτοελέγχου (έλεγχος αληθοφάνειας) και να υπάρχει ένδειξη για την κατάσταση αυτή.
         6.11.2.   Συναγερμός πανικού
         Επιτρέπεται οπτικός και/ή ηχητικός συναγερμός και/ή συναγερμός με ασύρματη ζεύξη ανεξάρτητα από τη θέση (ενεργοποίηση ή απενεργοποίηση) και/ή τη λειτουργία του ΣΣΟ. Η έναυση του συναγερμού αυτού πρέπει να πραγματοποιείται μέσα στο όχημα και να μην επηρεάζει τη θέση (ενεργοποίηση ή απενεργοποίηση) του ΣΣΟ. Επίσης πρέπει να είναι δυνατό για το χρήστη του οχήματος να θέσει τον συναγερμό πανικού εκτός λειτουργίας. Σε περίπτωση ηχητικού συναγερμού, η διάρκεια εκπομπής του ηχητικού σήματος ανά ενεργοποίηση δεν πρέπει να περιορίζεται. Ένας συναγερμού πανικού δεν πρέπει να ακινητοποιεί τον κινητήρα ή να διακόπτει τη λειτουργία του, εφόσον αυτός είναι σε λειτουργία.
         7.   Παράμετροι λειτουργίας και συνθήκες δοκιμής
         7.1.   Παράμετροι λειτουργίας
         Όλα τα κατασκευαστικά στοιχεία του ΣΣΟ πρέπει να λειτουργούν χωρίς καμία αστοχία υπό τις ακόλουθες συνθήκες:
         7.1.1.   Συνθήκες κλιματισμού
         Καθορίζονται δύο κλάσεις θερμοκρασίας περιβάλλοντος ως εξής:
         
                     α)
                  
                  
                     – 40 °C έως + 85 °C για μέρη που προορίζονται να τοποθετηθούν στον θάλαμο επιβατών ή στον χώρο αποσκευών·
                  
               
                     β)
                  
                  
                     – 40 °C έως + 125 °C για μέρη που πρόκειται να τοποθετηθούν στον χώρο του κινητήρα, εκτός αν ορίζεται διαφορετικά.
                  
               7.1.2.   Βαθμός προστασίας για την εγκατάσταση
         Πρέπει να παρέχονται οι ακόλουθοι βαθμοί προστασίας σύμφωνα με το δημοσίευμα 60529:1989 του IEC:
         
                     α)
                  
                  
                     IP 40 για μέρη που πρόκειται να τοποθετηθούν στον θάλαμο επιβατών·
                  
               
                     β)
                  
                  
                     IP 42 για μέρη που πρόκειται να τοποθετηθούν στον θάλαμο επιβατών διθέσιων ανοικτών σπορ αυτοκινήτων/των αυτοκινήτων / αυτοκινήτων με πτυσσόμενη οροφή και αυτοκινήτων με ανοιγόμενη οροφή, εφόσον το σημείο εγκατάστασης απαιτεί υψηλότερο βαθμό προστασίας από τον IP 40·
                  
               
                     γ)
                  
                  
                     IP 54 για όλα τα υπόλοιπα μέρη.
                  
               Ο κατασκευαστής του ΣΣΟ προσδιορίζει στις οδηγίες εγκατάστασης τυχόν περιορισμούς όσον αφορά την τοποθέτηση κάποιου μέρους της εγκατάστασης από άποψη σκόνης, νερού και θερμοκρασίας.
         7.1.3.   Αντοχή στις καιρικές συνθήκες
         7 ημέρες σύμφωνα με το δημοσίευμα 60068-2-30:1980 του IEC.
         7.1.4.   Ηλεκτρικές συνθήκες
         Ονομαστική τάση παροχής: 12 V
         Εύρος τάσης παροχής λειτουργίας: από 9 V έως 15 V εντός του εύρους θερμοκρασιών που ορίζεται στο σημείο 7.1.1.
         Χρόνος ανοχής για υπερβάλλουσες τάσεις σε 23 °C:
         U = 18 V, μέγιστο όριο 1 ώρα
         U = 24 V, μέγιστο όριο 1 λεπτό
         7.2.   Συνθήκες δοκιμής
         7.2.1.   Δοκιμές λειτουργίας
         Για τις δοκιμές λειτουργίας που απαιτούνται σύμφωνα με τα σημεία 7.2.3., 7.2.4., 7.2.5., 7.2.6. και 7.2.8.4., αν ορισμένες από τις απαιτούμενες σε καθεμιά από τα σημεία αυτά δοκιμές εκτελούνται σε σειρές σε ένα και μόνο ΣΣΟ, η δοκιμή λειτουργίας μπορεί να εκτελεστεί μόνο μία φορά αφού ολοκληρωθούν οι επιλεγείσες δοκιμές, αντί να εκτελεστούν οι δοκιμές λειτουργίας που απαιτούνται στα σημεία μετά από κάθε επιλεγείσα δοκιμή. Οι κατασκευαστές και οι προμηθευτές των οχημάτων πρέπει να εγγυηθούν ικανοποιητικά αποτελέσματα μόνο σε μη σωρευτικές διαδικασίες.
         
                  
                     7.2.1.1.
                  
                  
                     Πρέπει να ελέγχεται κατά πόσον το ΣΣΟ πληροί τις ακόλουθες προδιαγραφές:
                     διάρκεια συναγερμού σύμφωνα με τα σημεία 6.2.2. και 6.3.2.·
                     συχνότητα και λόγος λειτουργίας / μη λειτουργίας σύμφωνα με τα σημεία 6.3.3. και 6.2.3.1. ή 6.2.3.2., αντίστοιχα·
                     αριθμός κύκλων συναγερμού σύμφωνα με το σημείο 6.1.1., εφόσον ισχύει·
                     έλεγχος της ασφάλισης της ενεργοποίησης συστημάτων συναγερμού σύμφωνα με το σημείο 6.5.
                  
               
                  
                     7.2.1.2.
                  
                  
                     Κανονικές συνθήκες δοκιμής
                     Τάση U = (12 ± 0,2) V
                     Θερμοκρασία T = (23 ± 5)°C
                  
               7.2.2.   Αντίσταση σε μεταβολές της θερμοκρασίας και της τάσης
         Πρέπει επίσης να ελέγχεται κατά πόσον πληρούνται οι προδιαγραφές που ορίζονται στο σημείο 7.2.1.1. υπό τις ακόλουθες συνθήκες:
         
                     7.2.2.1.
                  
                  
                     
                                 Θερμοκρασία δοκιμής
                              
                              
                                 :
                              
                              
                                 T = (– 40 ± 2)°C
                              
                           
                                 Τάση δοκιμής
                              
                              
                                 :
                              
                              
                                 U = (9 ± 0,2) V
                              
                           
                                 Διάρκεια αποθήκευσης
                              
                              
                                 :
                              
                              
                                 4 ώρες
                              
                           
               
                     7.2.2.2.
                  
                  
                     Για μέρη που πρόκειται να τοποθετηθούν στον θάλαμο επιβατών ή στον χώρο αποσκευών:
                     
                                 Θερμοκρασία δοκιμής
                              
                              
                                 :
                              
                              
                                 T = (+ 85 ± 2)°C
                              
                           
                                 Τάση δοκιμής
                              
                              
                                 :
                              
                              
                                 U = (15 ± 0,2) V
                              
                           
                                 Διάρκεια αποθήκευσης
                              
                              
                                 :
                              
                              
                                 4 ώρες
                              
                           
               
                     7.2.2.3.
                  
                  
                     Για μέρη που πρόκειται να τοποθετηθούν στον χώρο του κινητήρα εκτός αν ορίζεται διαφορετικά:
                     
                                 Θερμοκρασία δοκιμής
                              
                              
                                 :
                              
                              
                                 T = (+ 125 ± 2)°C
                              
                           
                                 Τάση δοκιμής
                              
                              
                                 :
                              
                              
                                 U = (15 ± 0,2) V
                              
                           
                                 Διάρκεια αποθήκευσης
                              
                              
                                 :
                              
                              
                                 4 ώρες
                              
                           
               
                     7.2.2.4.
                  
                  
                     Το ΣΣΟ, τόσο σε θέση ενεργοποίησης όσο και απενεργοποίησης, πρέπει να υποβάλλεται σε υπερβάλλουσα τάση ίση προς (18 ± 0,2) V επί 1 ώρα.
                  
               
                     7.2.2.5.
                  
                  
                     Το ΣΣΟ, τόσο σε θέση ενεργοποίησης όσο και απενεργοποίησης, πρέπει να υποβάλλεται σε υπερβάλλουσα τάση ίση προς (24 ± 0,2) V επί 1 λεπτό.
                  
               7.2.3.   Ασφαλής λειτουργία μετά τις δοκιμές ξένου σώματος και υδατοστεγανότητας
         Μετά τη δοκιμή στεγανότητας προς ξένο σώμα και προς το νερό σύμφωνα με το δημοσίευμα 60529:1989 του IEC, για βαθμούς προστασίας βάσει του σημείου 7.1.2, πρέπει σύμφωνα με το σημείο 7.2.1. να επαναληφθούν οι δοκιμές λειτουργίας.
         Με τη σύμφωνη γνώμη της τεχνικής υπηρεσίας, η εν λόγω απαίτηση δεν χρειάζεται να εφαρμόζεται στις ακόλουθες περιστάσεις:
         
                     α)
                  
                  
                     Έγκριση τύπου ΣΣΟ το οποίο πρόκειται να υποβληθεί σε έγκριση τύπου ως χωριστή τεχνική μονάδα.
                     Στην περίπτωση αυτή, ο κατασκευαστής του ΣΣΟ:
                     
                                 i)
                              
                              
                                 προσδιορίζει στο σημείο 4.5. του εγγράφου πληροφοριών (παράρτημα 1), ότι η απαίτηση του εν λόγω σημείου δεν εφαρμόστηκε στο ΣΣΟ (σύμφωνα με το σημείο 7. του παρόντος κανονισμού)· και
                              
                           
                                 ii)
                              
                              
                                 προσδιορίζει, στο σημείο 4.1. του εγγράφου πληροφοριών, τον κατάλογο οχημάτων στα οποία προβλέπεται να εγκατασταθεί το ΣΣΟ και στο σημείο 4.2. τους αντίστοιχους όρους εγκατάστασης.
                              
                           
               
                     β)
                  
                  
                     Έγκριση τύπου οχήματος όσον αφορά ένα ΣΣ
                     Στην εν λόγω περίπτωση, ο κατασκευαστής του οχήματος προσδιορίζει στο σημείο 4.5. του εγγράφου πληροφοριών (παράρτημα 1) ότι η απαίτηση του εν λόγω σημείου δεν εφαρμόζεται στην εγκατάσταση του ΣΣ λόγω του χαρακτήρα των όρων εγκατάστασης και ο κατασκευαστής του οχήματος το αποδεικνύει με την υποβολή των σχετικών εγγράφων·
                  
               
                     γ)
                  
                  
                     Έγκριση τύπου οχήματος αναφορικά με την εγκατάσταση ΣΣΟ το οποίο υποβλήθηκε σε έγκριση τύπου ως χωριστή τεχνική μονάδα.
                     Στην εν λόγω περίπτωση, ο κατασκευαστής του οχήματος προσδιορίζει, στο σημείο 4.5. του εγγράφου πληροφοριών (παράρτημα 1), ότι η απαίτηση του εν λόγω σημείου δεν εφαρμόζεται στην εγκατάσταση του ΣΣΟ όπου πληρούνται οι σχετικοί όροι εγκατάστασης.
                     Η απαίτηση αυτή δεν εφαρμόζεται στις περιπτώσεις κατά τις οποίες οι πληροφορίες που απαιτούνται στο σημείο 4.5. του παραρτήματος 2 έχουν ήδη υποβληθεί για την έγκριση της χωριστής τεχνικής μονάδας.
                  
               7.2.4.   Ασφαλής λειτουργία μετά τη δοκιμή συμπύκνωσης
         Μετά τη δοκιμή αντοχής στην υγρασία που πρέπει να διενεργείται σύμφωνα με το δημοσίευμα 60068-2-30:1980 του IEC, πρέπει να επαναληφθούν οι δοκιμές λειτουργίας σύμφωνα με το σημείο 7.2.1.
         7.2.5.   Δοκιμή για την ασφάλεια από την αναστροφή της πολικότητας
         Το ΣΣΟ και τα κατασκευαστικά του στοιχεία δεν πρέπει να καταστρέφονται από αναστροφή της πολικότητας έως 13 V επί 2 λεπτά. Μετά τη δοκιμή αυτή, πρέπει να επαναληφθούν, εφόσον είναι αναγκαίο, οι δοκιμές λειτουργίας σύμφωνα με το σημείο 7.2.1.
         7.2.6.   Δοκιμή για την ασφάλεια από βραχυκυκλώματα
         Όλες οι ηλεκτρικές συνδέσεις του ΣΣΟ πρέπει να είναι απρόσβλητες από τα βραχυκυκλώματα με γείωση μέγιστης τάσης 13 V και/ή να διαθέτουν αντιστάσεις. Μετά τη δοκιμή αυτή, οι δοκιμές λειτουργίας σύμφωνα με το σημείο 7.2.1. πρέπει να επαναληφθούν και να αλλαχθούν, εφόσον είναι αναγκαίο, οι αντιστάσεις.
         7.2.7.   Κατανάλωση ενέργειας στη θέση ενεργοποίησης
         Η κατανάλωση ενέργειας στη θέση ενεργοποίησης υπό τις συνθήκες που δίδονται στο σημείο 7.2.1.2. δεν πρέπει να υπερβαίνει τα 20 mA κατά μέσο όρο για το πλήρες σύστημα συναγερμού, συμπεριλαμβανομένης της απεικόνισης θέσης.
         Με τη σύμφωνη γνώμη της τεχνικής υπηρεσίας, η εν λόγω απαίτηση δεν χρειάζεται να εφαρμόζεται στις ακόλουθες περιστάσεις:
         
                     α)
                  
                  
                     Έγκριση τύπου ΣΣΟ το οποίο πρόκειται να υποβληθεί σε έγκριση τύπου ως χωριστή τεχνική μονάδα·
                     Στην περίπτωση αυτή, ο κατασκευαστής του ΣΣΟ:
                     
                                 i)
                              
                              
                                 προσδιορίζει στο σημείο 4.5. του εγγράφου πληροφοριών (παράρτημα 1), ότι η απαίτηση του εν λόγω σημείου δεν εφαρμόστηκε στο ΣΣΟ (σύμφωνα με το σημείο 7. του παρόντος κανονισμού)·
                              
                           
                                 ii)
                              
                              
                                 προσδιορίζει, στο σημείο 4.1. του εγγράφου πληροφοριών, τον κατάλογο οχημάτων στα οποία προβλέπεται να εγκατασταθεί το ΣΣΟ και στο σημείο 4.2. τους αντίστοιχους όρους εγκατάστασης· και
                              
                           
                                 iii)
                              
                              
                                 αποδεικνύει ότι το σύστημα δεν υπερβαίνει τις απαιτήσεις ως προς την κατανάλωση ενέργειας, υποβάλλοντας σχετικά έγγραφα.
                              
                           
               
                     β)
                  
                  
                     Έγκριση τύπου οχήματος όσον αφορά ένα ΣΣ
                     Στην εν λόγω περίπτωση, ο κατασκευαστής προσδιορίζει στο σημείο 4.3.1.1. του εγγράφου πληροφοριών (παράρτημα 2) ότι η απαίτηση του εν λόγω σημείου δεν εφαρμόζεται στην εγκατάσταση του ΣΣ λόγω του χαρακτήρα των όρων εγκατάστασης και ο κατασκευαστής του οχήματος το αποδεικνύει με την υποβολή των σχετικών εγγράφων·
                  
               
                     γ)
                  
                  
                     Έγκριση τύπου οχήματος αναφορικά με την εγκατάσταση ΣΣΟ το οποίο υποβλήθηκε σε έγκριση τύπου ως χωριστή τεχνική μονάδα.
                     Στην εν λόγω περίπτωση, ο κατασκευαστής του οχήματος προσδιορίζει, στο σημείο 4.3.1.1. του εγγράφου πληροφοριών (παράρτημα 2), ότι η απαίτηση του εν λόγω σημείου δεν εφαρμόζεται στην εγκατάσταση του ΣΣΟ όπου πληρούνται οι σχετικοί όροι εγκατάστασης.
                     Η απαίτηση αυτή δεν εφαρμόζεται στις περιπτώσεις κατά τις οποίες οι πληροφορίες που απαιτούνται στο σημείο 4.3.1.1. του παραρτήματος 2 έχουν ήδη υποβληθεί για την έγκριση χωριστής τεχνικής μονάδας.
                  
               7.2.8.   Ασφαλής λειτουργία μετά τη δοκιμή δόνησης
         
                  
                     7.2.8.1.
                  
                  
                     Για τη δοκιμή αυτή, τα κατασκευαστικά στοιχεία υποδιαιρούνται σε δύο τύπους:
                     
                                 Τύπος 1
                              
                              
                                 :
                              
                              
                                 κατασκευαστικά στοιχεία που συναρμολογούνται κανονικά επί του οχήματος,
                              
                           
                                 Τύπος 2
                              
                              
                                 :
                              
                              
                                 κατασκευαστικά στοιχεία που πρόκειται να συνδεθούν με τον κινητήρα.
                              
                           
               
                  
                     7.2.8.2.
                  
                  
                     Τα κατασκευαστικά στοιχεία / το ΣΣΟ υποβάλλεται/-ονται σε ημιτονοειδή δόνηση, της οποίας τα χαρακτηριστικά είναι τα ακόλουθα:
                     
                                 7.2.8.2.1.
                              
                              
                                 Για τον τύπο 1
                                 Η συχνότητα πρέπει να κυμαίνεται από 10 Hz έως 500 Hz με μέγιστο εύρος κύματος ± 5 mm και μέγιστη επιτάχυνση 3 g (κορυφή στο 0).
                              
                           
                                 7.2.8.2.2.
                              
                              
                                 Για τον τύπο 2
                                 Η συχνότητα πρέπει να κυμαίνεται από 20 Hz έως 300 Hz με μέγιστο εύρος κύματος ± 2 mm και μέγιστη επιτάχυνση 15 g (κορυφή στο 0).
                              
                           
                                 7.2.8.2.3.
                              
                              
                                 Για αμφότερους τους τύπους 1 και 2
                                 Η διακύμανση της συχνότητας είναι 1 οκτάβα/λεπτό.
                                 Ο αριθμός κύκλων είναι 10, η δε δοκιμή εκτελείται κατά μήκος καθενός των 3 αξόνων.
                                 Οι δονήσεις ασκούνται σε χαμηλές συχνότητες σε μέγιστο σταθερό εύρος κύματος και με μέγιστη σταθερή επιτάχυνση στις υψηλές συχνότητες.
                              
                           
               
                  
                     7.2.8.3.
                  
                  
                     Κατά τη διάρκεια της δοκιμής, το ΣΣΟ συνδέεται με την παροχή ρεύματος και το καλώδιο πρέπει να ενισχυθεί μετά από 200 mm.
                  
               
                  
                     7.2.8.4.
                  
                  
                     Μετά τη δοκιμή δόνησης, πρέπει να επαναληφθεί η δοκιμή λειτουργίας σύμφωνα με το σημείο 7.2.1.
                  
               7.2.9.   Δοκιμή ανθεκτικότητας
         Υπό τις συνθήκες δοκιμής που ορίζονται στο σημείο 7.2.1.2, έναυση 300 πλήρων κύκλων συναγερμού (ηχητικού και/ή οπτικού) με χρόνο παύσης της ηχητικής διάταξης 5 min.
         7.2.10.   Δοκιμές εξωτερικών κλείθρων (εγκατεστημένων στο εξωτερικό του οχήματος)
         Οι ακόλουθες δοκιμές διενεργούνται μόνον αν δεν χρησιμοποιείται το βικίο του κλείθρου θύρας αρχικού εξοπλισμού.
         
                  
                     7.2.10.1.
                  
                  
                     Το κλείθρο είναι σχεδιασμένο και κατασκευασμένο έτσι ώστε να παραμένει πλήρως αποτελεσματικό ακόμη και μετά από 2 500 κύκλους ενεργοποίησης/απενεργοποίησης προς κάθε κατεύθυνση, ακολουθούμενους από τουλάχιστον 96 ώρες έκθεσης σε δοκιμή αλατούχου αερολύματος σύμφωνα με το IEC 68-2-11-1981, δοκιμή αντίστασης στη διάβρωση.
                  
               7.2.11.   Δοκιμή των συστημάτων προστασίας του θαλάμου επιβατών
         Ο συναγερμός πρέπει να ενεργοποιηθεί όταν ένα κάθετο χώρισμα διαστάσεων 0,2 × 0,15 m εισχωρεί επί 0,3 m (η μέτρηση πραγματοποιείται από το κέντρο του κάθετου χωρίσματος) διαμέσου ενός ανοικτού παραθύρου της εμπρόσθιας θύρας μέσα στον θάλαμο επιβατών, προς τα εμπρός και παράλληλα προς τον δρόμο με ταχύτητα 0,4 m/s και υπό γωνία 45o ως προς το διάμεσο διάμηκες επίπεδο του οχήματος. (Βλ. σχέδια στο παράρτημα 8 του παρόντος κανονισμού).
         7.2.12.   Ηλεκτρομαγνητική συμβατότητα
         Το ΣΣΟ υποβάλλεται στις δοκιμές που περιγράφονται στο παράρτημα 7.
         Στην περίπτωση αυτή, ένα ΣΣΟ το οποίο πληροί όλες τις λειτουργικές καταστάσεις των δοκιμών του παραρτήματος 7 δεν θα πρέπει να προκαλεί περιττή εκπομπή του ηχητικού σήματος συναγερμού σε συνδυασμό με τις απαιτήσεις του σημείου 6.1.2.1.
         Όσον αφορά την συμμόρφωση στη λειτουργική κατάσταση σε κάθε δοκιμή, ένα ΣΣΟ, που έχει σχεδιαστεί για να εκπέμπει το ηχητικό σήμα συναγερμού στη θέση ενεργοποίησης σε ορισμένες από τις συνθήκες δοκιμής που αναφέρονται στο παράρτημα 7 και όντως εκπέμπει το ηχητικό σήμα συναγερμού κατά τις δοκιμές, θεωρείται ότι λειτουργεί όπως έχει σχεδιαστεί κατά τις δοκιμές και, επομένως, θεωρείται ότι ανταποκρίνεται στη λειτουργική κατάσταση των δοκιμών. Στην περίπτωση αυτή, ο κατασκευαστής του ΣΣΟ το αποδεικνύει με την υποβολή σχετικών εγγράφων.
         7.2.13.   Ασφάλεια από εσφαλμένο συναγερμό σε περίπτωση κρούσης στο όχημα
         Πρέπει να επαληθεύεται ότι η κρούση έως και 4,5 Joules ενός ημισφαιρικού σώματος διαμέτρου 165 mm και σκληρότητας 70 ± 10 Shore A, η οποία επέρχεται σε οιοδήποτε σημείο του αμαξώματος ή των υαλοπινάκων του οχήματος με την εν λόγω καμπύλη επιφάνεια δεν προκαλεί εσφαλμένους συναγερμούς.
         7.2.14.   Ασφάλεια από εσφαλμένο συναγερμό σε περίπτωση πτώσης της τάσης
         Πρέπει να επαληθεύεται ότι η αργή πτώση της τάσης του κύριου συσσωρευτή με συνεχή εκφόρτιση 0,5 V την ώρα στα 3 V δεν προκαλεί εσφαλμένους συναγερμούς.
         Συνθήκες δοκιμής: βλ. σημείο 7.2.1.2. ανωτέρω.
         7.2.15.   Δοκιμή ασφάλειας από εσφαλμένο συναγερμό του ελέγχου θαλάμου επιβατών.
         Τα συστήματα που προορίζονται για την προστασία του θαλάμου επιβατών σύμφωνα με το σημείο 6.1.1. ανωτέρω υποβάλλονται σε δοκιμή μαζί με το όχημα υπό κανονικές συνθήκες (σημείο 7.2.1.2.).
         Η έναυση του συστήματος, εγκατεστημένου σύμφωνα με τις οδηγίες του κατασκευαστή, δεν πρέπει να πραγματοποιείται όταν το σύστημα υποβάλλεται 5 φορές στη δοκιμή που περιγράφεται στο σημείο 7.2.13. ανωτέρω ανά διαστήματα 0,5 s.
         Η παρουσία ατόμου που ακουμπά ή κινείται γύρω από το εξωτερικό του οχήματος (με κλειστά παράθυρα) δεν πρέπει να προκαλεί εσφαλμένο συναγερμό.
         8.   Οδηγίες
         Κάθε ΣΣΟ πρέπει να συνοδεύεται από:
         
                  
                     8.1.
                  
                  
                     Οδηγίες εγκατάστασης:
                     
                                 8.1.1.
                              
                              
                                 Κατάλογο οχημάτων και μοντέλων οχημάτων για τα οποία προορίζεται η διάταξη. Ο κατάλογος αυτός μπορεί να είναι ειδικός ή γενικός, π.χ. «όλα τα αυτοκίνητα με βενζινοκινητήρα και συσσωρευτή τάσης 12 V με γείωση στον αρνητικό πόλο».
                              
                           
                                 8.1.2.
                              
                              
                                 Μέθοδος εγκατάστασης συνοδευόμενη από φωτογραφίες και/ή πολύ σαφή σχέδια.
                              
                           
                                 8.1.3.
                              
                              
                                 Σε περίπτωση ΣΣΟ που περιλαμβάνει σύστημα ακινητοποίησης, πρόσθετες οδηγίες σχετικά με τη συμμόρφωση προς τις απαιτήσεις του κανονισμού αριθ. 162 του ΟΗΕ (συστήματα ακινητοποίησης) ή του κανονισμού αριθ. 116 του ΟΗΕ, συμπλήρωμα 7 της αρχικής έκδοσης, ή του κανονισμού αριθ. 97 του ΟΗΕ, συμπλήρωμα 8 της σειράς τροποποιήσεων 01.
                              
                           
               
                  
                     8.2.
                  
                  
                     Πιστοποιητικό εγκατάστασης προς συμπλήρωση, υπόδειγμα του οποίου παρέχεται στο παράρτημα 5.
                  
               
                  
                     8.3.
                  
                  
                     Γενική δήλωση προς τον αγοραστή του ΣΣΟ με την οποία του εφιστάται η προσοχή στα ακόλουθα:
                     
                                 α)
                              
                              
                                 το ΣΣΟ πρέπει να εγκατασταθεί σύμφωνα με τις οδηγίες του κατασκευαστή·
                              
                           
                                 β)
                              
                              
                                 συνιστάται η επιλογή καλού εγκαταστάτη (είναι δυνατή η επικοινωνία με τον κατασκευαστή του ΣΣΟ για την υπόδειξη κατάλληλων εγκαταστατών)·
                              
                           
                                 γ)
                              
                              
                                 το πιστοποιητικό εγκατάστασης που παρέχεται με το ΣΣΟ πρέπει να συμπληρώνεται από τον εγκαταστάτη.
                              
                           
               
                  
                     8.4.
                  
                  
                     Οδηγίες χρήσης
                  
               
                  
                     8.5.
                  
                  
                     Οδηγίες συντήρησης.
                  
               
                  
                     8.6.
                  
                  
                     Γενική προειδοποίηση σχετικά με τον κίνδυνο που ενέχουν οποιεσδήποτε αλλοιώσεις ή προσθήκες στο σύστημα· οι εν λόγω αλλοιώσεις ή προσθήκες καθιστούν αυτομάτως άκυρο το πιστοποιητικό εγκατάστασης που αναφέρεται στο σημείο 8.2. ανωτέρω.
                  
               
                  
                     8.7.
                  
                  
                     Υπόδειξη του/των σημείου/-ων του διεθνούς σήματος έγκρισης που αναφέρεται στο σημείο 4.4. του παρόντος κανονισμού και/ή του διεθνούς πιστοποιητικού συμμόρφωσης που αναφέρεται στο σημείο 4.10. του παρόντος κανονισμού.
                  
               Μέρος II — Έγκριση οχήματος όσον αφορά το σύστημα συναγερμού του
         Όταν ΣΣΟ, εγκεκριμένο δυνάμει του μέρους I του παρόντος κανονισμού ή του κανονισμού αριθ. 116 του ΟΗΕ, συμπλήρωμα 7 της αρχικής έκδοσης, ή του κανονισμού αριθ. 97 του ΟΗΕ, συμπλήρωμα 8 της σειράς τροποποιήσεων 01, είναι εγκατεστημένο σε όχημα που υποβάλλεται προς έγκριση δυνάμει του μέρους II του παρόντος κανονισμού, δεν επαναλαμβάνονται οι απαιτούμενες δοκιμές για ΣΣΟ για τη χορήγηση έγκρισης δυνάμει του μέρους I του παρόντος κανονισμού.
         9.   Ορισμοί
         Για τους σκοπούς του μέρους II του παρόντος κανονισμού,
         
                  
                     9.1.
                  
                  
                     «Σύστημα/-τα συναγερμού» (ΣΣ): η διευθέτηση κατασκευαστικών στοιχείων που είναι τοποθετημένα ως αρχικός εξοπλισμός ενός τύπου οχήματος και είναι σχεδιασμένα για να δείχνουν παρείσφρηση ή παρέμβαση στο όχημα· τα συστήματα αυτά μπορούν να παρέχουν πρόσθετη προστασία από μη εξουσιοδοτημένη χρήση του οχήματος.
                  
               
                  
                     9.2.
                  
                  
                     «Τύπος οχήματος όσον αφορά το σύστημα συναγερμού»: τα οχήματα που δεν παρουσιάζουν ουσιαστικές διαφορές μεταξύ τους όσον αφορά:
                     
                                 α)
                              
                              
                                 την εμπορική επωνυμία ή το σήμα του κατασκευαστή·
                              
                           
                                 β)
                              
                              
                                 τα χαρακτηριστικά του οχήματος που επηρεάζουν σημαντικά τις επιδόσεις του ΣΣ·
                              
                           
                                 γ)
                              
                              
                                 τον τύπο και τον σχεδιασμό του ΣΣ ή του ΣΣΟ.
                              
                           
               
                  
                     9.3.
                  
                  
                     «Έγκριση οχήματος»: η έγκριση ενός τύπου οχήματος όσον αφορά τις απαιτήσεις που ορίζονται στα σημεία 10., 11. και 12. κατωτέρω.
                  
               
                  
                     9.4.
                  
                  
                     Άλλοι ορισμοί ισχύοντες για το μέρος II περιλαμβάνονται στο σημείο 2 του παρόντος κανονισμού.
                  
               10.   Γενικές προδιαγραφές
         
                  
                     10.1.
                  
                  
                     Τα συστήματα συναγερμού σχεδιάζονται και κατασκευάζονται έτσι ώστε, σε περίπτωση παρείσφρησης ή παρέμβασης στο όχημα, να εκπέμπουν σήμα προειδοποίησης και μπορούν να περιλαμβάνουν σύστημα ακινητοποίησης.
                     Το σήμα προειδοποίησης είναι ηχητικό και μπορεί να περιλαμβάνει επιπλέον διατάξεις οπτικής προειδοποίησης, ή να έχει ασύρματη ζεύξη ή να αποτελεί συνδυασμό αυτών.
                  
               
                  
                     10.2.
                  
                  
                     Τα οχήματα που είναι εξοπλισμένα με συστήματα συναγερμού πρέπει να πληρούν τις σχετικές τεχνικές απαιτήσεις, ιδίως όσον αφορά την ηλεκτρομαγνητική συμβατότητα (EMC).
                  
               
                  
                     10.3.
                  
                  
                     Το ΣΣ και τα κατασκευαστικά του στοιχεία δεν πρέπει να ενεργοποιούνται ακούσια, ιδίως όταν ο κινητήρας είναι σε κατάσταση λειτουργίας.
                  
               
                  
                     10.4.
                  
                  
                     Βλάβη στο ΣΣ ή βλάβη στην παροχή ηλεκτρικής ενέργειας του ΣΣ δεν πρέπει να επηρεάζει την ασφαλή λειτουργία του οχήματος.
                  
               
                  
                     10.5.
                  
                  
                     Το σύστημα συναγερμού, τα κατασκευαστικά στοιχεία του και τα μέρη που ελέγχονται από αυτά πρέπει να εγκαθίστανται έτσι ώστε να ελαχιστοποιείται ο κίνδυνος ταχείας και απαρατήρητης εξουδετέρωσης ή καταστροφής τους, π.χ. με φθηνά, εύκολα αποκρυβόμενα εργαλεία, όργανα ή ιδιοκατασκευάσματα ευρέως διαδεδομένα.
                  
               
                  
                     10.6.
                  
                  
                     Το σύστημα πρέπει να είναι διευθετημένο έτσι ώστε η βραχυκύκλωση οποιουδήποτε κυκλώματος σήματος προειδοποίησης να μην εμπλέκει το σύστημα συναγερμού από καμία άποψη, εκτός από το κύκλωμα που έχει βραχυκυκλωθεί.
                  
               11.   Ειδικές προδιαγραφές
         11.1.   Εύρος προστασίας
         11.1.1.   Ειδικές απαιτήσεις
         Το ΣΣ πρέπει τουλάχιστον να ανιχνεύει και να επισημαίνει το άνοιγμα οποιασδήποτε θύρας του οχήματος, του καλύμματος της μηχανής του (καπό) και του χώρου αποσκευών. Η βλάβη ή η διακοπή φωτεινών πηγών, π.χ. λυχνία του θαλάμου επιβατών, δεν πρέπει να παρεμποδίζει τη λειτουργία ελέγχου.
         Επιτρέπεται η εγκατάσταση πρόσθετων αποδοτικών αισθητήρων πληροφόρησης/απεικόνισης, π.χ.:
         
                     α)
                  
                  
                     απόπειρας παρείσφρησης στο όχημα, π.χ. έλεγχος του θαλάμου επιβατών, έλεγχος υαλοπινάκων, θραύση υαλοπινάκων· ή
                  
               
                     β)
                  
                  
                     απόπειρας κλοπής του οχήματος, π.χ. αισθητήρας κλίσης·
                  
               λαμβανομένων υπόψη των μέτρων κατά κάθε περιττής εκπομπής ηχητικού σήματος συναγερμού (= εσφαλμένος συναγερμός, βλ. σημείο 11.1.2. κατωτέρω).
         Εφόσον αυτοί οι πρόσθετοι αισθητήρες προκαλούν σήμα συναγερμού ακόμη και μετά την παρείσφρηση στο όχημα (π.χ. λόγω θραύσης υαλοπίνακα) ή λόγω εξωτερικής επήρειας (π.χ. άνεμος), το σήμα συναγερμού, το οποίο έχει ενεργοποιηθεί από έναν από τους προαναφερθέντες αισθητήρες, ενεργοποιείται το πολύ έως 10 φορές εντός του ίδιου διαστήματος ενεργοποίησης του ΣΣ.
         Στην περίπτωση αυτή το διάστημα ενεργοποίησης περιορίζεται από την ενεργοποίηση του συστήματος λόγω αντίστοιχης ενέργειας του χρήστη του οχήματος.
         Ορισμένα είδη πρόσθετων αισθητήρων, π.χ. έλεγχος θαλάμου επιβατών (υπέρηχοι, υπέρυθρες ακτίνες) ή αισθητήρας κλίσης κ.λπ., είναι δυνατό να απενεργοποιούνται σκοπίμως. Στην περίπτωση αυτή, πρέπει να υπάρξει χωριστή εκούσια ενέργεια κάθε φορά πριν ενεργοποιηθεί το ΣΣ. Δεν πρέπει να είναι δυνατό να απενεργοποιούνται οι αισθητήρες όταν το σύστημα συναγερμού είναι σε θέση ενεργοποίησης.
         11.1.2.   Ασφάλεια από εσφαλμένο συναγερμό
         
                  
                     11.1.2.1.
                  
                  
                     Πρέπει να εξασφαλίζεται ότι το ΣΣ, είτε σε θέση ενεργοποίησης είτε σε θέση απενεργοποίησης, δεν μπορεί να προκαλέσει περιττή εκπομπή του ηχητικού σήματος συναγερμού, σε περίπτωση:
                     
                                 α)
                              
                              
                                 κρούσης στο όχημα: η δοκιμή περιγράφεται στο σημείο 7.2.13.·
                              
                           
                                 β)
                              
                              
                                 ηλεκτρομαγνητικής συμβατότητας: οι δοκιμές περιγράφονται στο σημείο 7.2.12.·
                              
                           
                                 γ)
                              
                              
                                 πτώσης της τάσης του συσσωρευτή λόγω συνεχούς εκφόρτισης: η δοκιμή περιγράφεται στο σημείο 7.2.14.·
                              
                           
                                 δ)
                              
                              
                                 εσφαλμένου συναγερμού του ελέγχου θαλάμου επιβατών: η δοκιμή περιγράφεται στο σημείο 7.2.15.
                              
                           
               
                  
                     11.1.2.2.
                  
                  
                     Εφόσον ο αιτών την έγκριση τύπου μπορεί να αποδείξει, π.χ. με τεχνικά δεδομένα, ότι εξασφαλίζεται, σε ικανοποιητικό βαθμό, ασφάλεια από εσφαλμένο συναγερμό, η αρμόδια τεχνική υπηρεσία που διεξάγει τις δοκιμές έγκρισης τύπου μπορεί να μην απαιτήσει ορισμένες από τις προαναφερθείσες δοκιμές.
                  
               11.2.   Ηχητικός συναγερμός
         11.2.1.   Γενικά
         Το προειδοποιητικό σήμα πρέπει να είναι ευδιάκριτο ηχητικά και αναγνωρίσιμο, πρέπει δε να διαφέρει σε μεγάλο βαθμό από τα υπόλοιπα ηχητικά σήματα που χρησιμοποιούνται στην οδική κυκλοφορία.
         Εκτός από τη διάταξη ηχητικής προειδοποίησης αρχικού εξοπλισμού, μπορεί να τοποθετηθεί χωριστή διάταξη ηχητικής προειδοποίησης στον χώρο του οχήματος που ελέγχεται από το ΣΣ, όπου δεν θα είναι εύκολα και γρήγορα προσβάσιμη από άτομα.
         Εφόσον χρησιμοποιείται χωριστή διάταξη ηχητικής προειδοποίησης σύμφωνα με το σημείο 11.2.3.1. κατωτέρω, η τυποποιημένη διάταξη ηχητικής προειδοποίησης αρχικού εξοπλισμού μπορεί επιπροσθέτως να ενεργοποιηθεί από το ΣΣ, με την προϋπόθεση ότι κάθε παρέμβαση στην τυποποιημένη διάταξη ηχητικής προειδοποίησης (που συνήθως είναι περισσότερο προσβάσιμη) δεν επηρεάζει τη λειτουργία της πρόσθετης διάταξης ηχητικής προειδοποίησης.
         11.2.2.   Διάρκεια ηχητικού σήματος
         Ελάχιστη: 25 s
         Μέγιστη: 30 s
         Το ηχητικό σήμα μπορεί να εκπεμφθεί πάλι μόνο μετά την επόμενη παρέμβαση στο όχημα, π.χ. μετά την παρέλευση του προαναφερθέντος χρονικού διαστήματος. (Περιορισμοί: βλ. σημεία 11.1.1. και 11.1.2. ανωτέρω).
         Η απενεργοποίηση του συστήματος συναγερμού πρέπει να διακόψει αμέσως την εκπομπή του σήματος.
         11.2.3.   Προδιαγραφές ηχητικού σήματος
         
                  
                     11.2.3.1.
                  
                  
                     Διάταξη σήματος με σταθερό τόνο (σταθερό φάσμα συχνότητας), π.χ. κόρνα: ηχητικά κ.ά. δεδομένα σύμφωνα με τον κανονισμό αριθ. 28 του ΟΗΕ μέρος I.
                     Διαλείπον σήμα (λειτουργίας / μη λειτουργίας):
                     Συχνότητα έναυσης (2 ± 1) Hz
                     Χρόνος λειτουργίας = χρόνος μη λειτουργίας ± 10 %
                  
               
                  
                     11.2.3.2.
                  
                  
                     Διάταξη ηχητικού σήματος με διαμόρφωση συχνότητας: ακουστικά κ.ά. δεδομένα σύμφωνα με τον κανονισμό αριθ. 28 του ΟΗΕ, μέρος I, ίση όμως διάβαση ενός σημαντικού φάσματος συχνότητας εντός του προαναφερθέντος φάσματος (1 800 έως 3 550 Hz) και προς τις δύο κατευθύνσεις.
                     Συχνότητα διάβασης (2 ± 1) Hz
                  
               
                  
                     11.2.3.3.
                  
                  
                     Ηχοστάθμη
                     Η ηχητική πηγή μπορεί να είναι:
                     
                                 α)
                              
                              
                                 είτε διάταξη ηχητικής προειδοποίησης εγκεκριμένη βάσει του κανονισμού αριθ. 28 του ΟΗΕ, μέρος I·
                              
                           
                                 β)
                              
                              
                                 είτε διάταξη που πληροί τις απαιτήσεις του κανονισμού αριθ. 28 του ΟΗΕ, μέρος I σημεία 6.1. και 6.2.
                              
                           Ωστόσο, σε περίπτωση ηχητικής πηγής διαφορετικής από τη διάταξη ηχητικής προειδοποίησης αρχικού εξοπλισμού, η ελάχιστη ηχοστάθμη μπορεί να μειωθεί σε 100 dB(A), μετρούμενη υπό τις συνθήκες του κανονισμού αριθ. 28 του ΟΗΕ, μέρος I.
                  
               11.3.   Οπτικός συναγερμός – εφόσον υπάρχει
         11.3.1.   Γενικά
         Σε περίπτωση παρείσφρησης ή παρέμβασης στο όχημα, η διάταξη πρέπει να εκπέμψει οπτικό σήμα, όπως ορίζεται στα σημεία 11.3.2. και 11.3.3. κατωτέρω.
         11.3.2.   Διάρκεια του οπτικού σήματος
         Το οπτικό σήμα πρέπει να διαρκεί από 25 s έως 5 λεπτά μετά την ενεργοποίηση του συναγερμού. Η απενεργοποίηση του συστήματος συναγερμού πρέπει αμέσως να διακόπτει την εκπομπή του σήματος.
         11.3.3.   Τύπος οπτικού σήματος
         Διαλείπουσα λειτουργία όλων των δεικτών διεύθυνσης και/ή της λυχνίας του θαλάμου επιβατών του οχήματος, καθώς και όλων των λυχνιών που ανήκουν στο ίδιο ηλεκτρικό κύκλωμα.
         Συχνότητα έναυσης (2 ± 1) Hz
         Σε συνδυασμό με το ηχητικό σήμα, επιτρέπονται και τα ασύγχρονα σήματα.
         Χρόνος λειτουργίας = χρόνος μη λειτουργίας ± 10 %
         11.4.   Συναγερμός ασύρματης ζεύξης (συσκευή τηλεειδοποίησης) – εφόσον υπάρχει
         Το ΣΣ μπορεί να περιλαμβάνει εγκατάσταση που να προκαλεί σήμα συναγερμού με ασύρματη ζεύξη.
         11.5.   Ασφάλιση ενεργοποίησης του συστήματος συναγερμού
         
                  
                     11.5.1.
                  
                  
                     Όταν ο κινητήρας είναι σε λειτουργία, πρέπει να είναι αδύνατη η εκούσια ή ακούσια ενεργοποίηση του συστήματος συναγερμού.
                  
               11.6.   Ενεργοποίηση και απενεργοποίηση του ΣΣ
         
                  
                     11.6.1.
                  
                  
                     Ενεργοποίηση
                     Επιτρέπονται όλα τα κατάλληλα μέσα ενεργοποίησης του ΣΣ, με την προϋπόθεση ότι δεν προκαλούν ακούσια εσφαλμένο συναγερμό.
                  
               
                  
                     11.6.2.
                  
                  
                     Απενεργοποίηση
                     Η απενεργοποίηση του ΣΣ πρέπει να επιτυγχάνεται με μία διάταξη ή με συνδυασμό των ακόλουθων διατάξεων. Είναι δυνατή η χρήση άλλων διατάξεων ισοδύναμων επιδόσεων.
                  
               
                  
                     11.6.2.1.
                  
                  
                     Μηχανικό κλειδί (που πληροί τις απαιτήσεις του παραρτήματος 6 του παρόντος κανονισμού), το οποίο μπορεί να συνδυάζεται με κεντρικό σύστημα ασφάλισης του οχήματος, έχει τουλάχιστον 1 000 παραλλαγές και χρησιμοποιείται από έξω.
                  
               
                  
                     11.6.2.2.
                  
                  
                     Ηλεκτρική/ηλεκτρονική διάταξη, π.χ. τηλεχειριστήριο, με τουλάχιστον 50 000 παραλλαγές και ενσωματωμένους μεταβαλλόμενους κωδικούς και/ή ελάχιστο χρόνο παρέλευσης δέκα ημερών, π.χ. το πολύ 5 000 παραλλαγές ανά 24 ώρες για τουλάχιστον 50 000 παραλλαγές.
                  
               
                  
                     11.6.2.3.
                  
                  
                     Μηχανικό κλειδί ή ηλεκτρική/ηλεκτρονική διάταξη εντός του προστατευόμενου θαλάμου επιβατών, με χρονικό περιθώριο εισόδου/εξόδου.
                  
               11.7.   Χρονικό περιθώριο εξόδου
         Εφόσον ο διακόπτης ενεργοποίησης του ΣΣ είναι τοποθετημένος μέσα στην προστατευόμενη περιοχή, πρέπει να προβλέπεται χρονικό περιθώριο εξόδου. Πρέπει να είναι δυνατό να καθορίζεται το χρονικό περιθώριο εξόδου μεταξύ 15 και 45 δευτερολέπτων μετά την επενέργεια του διακόπτη. Το χρονικό περιθώριο μπορεί να προσαρμόζεται ανάλογα με τις ατομικές ανάγκες του χειριστή.
         11.8.   Χρονικό περιθώριο εισόδου
         Εφόσον ο διακόπτης ενεργοποίησης του ΣΣ είναι τοποθετημένος μέσα στην προστατευόμενη περιοχή, πρέπει να προβλέπεται χρονικό περιθώριο μεταξύ τουλάχιστον 5 και το πολύ 15 δευτερολέπτων πριν από την ενεργοποίηση του ηχητικού και του οπτικού σήματος. Το χρονικό περιθώριο μπορεί να προσαρμόζεται ανάλογα με τις ατομικές ανάγκες του χειριστή.
         11.9.   Απεικόνιση θέσης
         
                  
                     11.9.1.
                  
                  
                     Για να παρέχεται πληροφόρηση σχετικά με τη θέση του ΣΣ (ενεργοποίηση, απενεργοποίηση, χρονικό περιθώριο ενεργοποίησης του συναγερμού, έχει ενεργοποιηθεί ο συναγερμός) επιτρέπονται οπτικές απεικονίσεις μέσα και έξω από τον θάλαμο επιβατών. Κάθε οπτικό σήμα ή κάθε χρήση διατάξεων φωτισμού και φωτεινής σηματοδότησης εκτός του θαλάμου επιβατών πρέπει να πληροί τις απαιτήσεις του κανονισμού αριθ. 48 του ΟΗΕ.
                  
               
                  
                     11.9.2.
                  
                  
                     Αν παρέχεται ένδειξη των βραχυχρόνιων «δυναμικών» διεργασιών, όπως αλλαγές από τη «θέση ενεργοποίησης» στη «θέση απενεργοποίησης» και αντιστρόφως, η ένδειξη πρέπει να είναι οπτική, σύμφωνα με το σημείο 11.9.1. Αυτή η οπτική ένδειξη μπορεί επίσης να παρέχεται από την ταυτόχρονη λειτουργία των δεικτών διεύθυνσης και/ή της/των λυχνίας/-ών του θαλάμου επιβατών, με την προϋπόθεση ότι η διάρκεια της οπτικής ένδειξης μέσω των δεικτών διεύθυνσης δεν υπερβαίνει τα 3 δευτερόλεπτα.
                  
               11.10.   Παροχή ισχύος
         Η πηγή ισχύος του ΣΣ είναι είτε ο συσσωρευτής του οχήματος είτε ένας επαναφορτιζόμενος συσσωρευτής. Όταν υφίσταται, επιτρέπεται η χρησιμοποίηση επιπρόσθετου επαναφορτιζόμενου ή μη επαναφορτιζόμενου συσσωρευτή. Δεν επιτρέπεται σε καμία περίπτωση οι συσσωρευτές αυτοί να τροφοδοτούν με ενέργεια άλλα μέρη του ηλεκτρικού συστήματος του οχήματος.
         11.11.   Προδιαγραφές για τις προαιρετικές λειτουργίες
         11.11.1.   Αυτοέλεγχος, αυτόματη ένδειξη βλάβης
         Κατά την ενεργοποίηση του ΣΣ, ασυνήθιστες καταστάσεις, όπως ανοικτές θύρες κ.λπ. είναι δυνατό να ανιχνεύονται με μια λειτουργία αυτοελέγχου (έλεγχος αληθοφάνειας) και να υπάρχει ένδειξη για την κατάσταση αυτή.
         11.11.2.   Συναγερμός πανικού
         Επιτρέπεται οπτικός και/ή ηχητικός συναγερμός και/ή συναγερμός με ασύρματη ζεύξη ανεξάρτητα από τη θέση (ενεργοποίηση ή απενεργοποίηση) και/ή τη λειτουργία του ΣΣ. Η έναυση του συναγερμού αυτού πρέπει να πραγματοποιείται μέσα στο όχημα και να μην επηρεάζει τη θέση (ενεργοποίηση ή απενεργοποίηση) του ΣΣ. Επίσης πρέπει να είναι δυνατό για το χρήστη του οχήματος να θέσει τον συναγερμό πανικού εκτός λειτουργίας. Σε περίπτωση ηχητικού συναγερμού, η διάρκεια εκπομπής του ηχητικού σήματος ανά ενεργοποίηση δεν πρέπει να περιορίζεται. Ένας συναγερμού πανικού δεν πρέπει να ακινητοποιεί τον κινητήρα ή να διακόπτει τη λειτουργία του, εφόσον αυτός είναι σε λειτουργία.
         12.   Συνθήκες δοκιμής
         Όλα τα κατασκευαστικά στοιχεία του ΣΣΟ ή ΣΣ πρέπει να υποβάλλονται σε δοκιμή σύμφωνα με τις διαδικασίες που περιγράφονται στο σημείο 7.
         Η απαίτηση αυτή δεν ισχύει για:
         
                  
                     12.1.
                  
                  
                     εκείνα τα κατασκευαστικά στοιχεία που έχουν τοποθετηθεί και έχουν υποβληθεί σε δοκιμή ως μέρος του οχήματος, είτε έχει τοποθετηθεί ΣΣΟ/ΣΣ (π.χ. λυχνίες) είτε όχι· ή,
                  
               
                  
                     12.2.
                  
                  
                     εκείνα τα κατασκευαστικά στοιχεία που έχουν προηγουμένως υποβληθεί σε δοκιμή ως μέρος του οχήματος και έχουν παρασχεθεί σχετικά αποδεικτικά έγγραφα.
                  
               
                  
                     12.3.
                  
                  
                     κατασκευαστικά στοιχεία που δεν είναι ενσωματωμένα στο όχημα, π.χ. κλειδιά.
                  
               13.   Οδηγίες
         Κάθε όχημα πρέπει να συνοδεύεται από:
         
                  
                     13.1.
                  
                  
                     Οδηγίες χρήσης.
                  
               
                  
                     13.2.
                  
                  
                     Οδηγίες συντήρησης.
                  
               
                  
                     13.3.
                  
                  
                     Γενική προειδοποίηση σχετικά με τον κίνδυνο που ενέχουν οποιεσδήποτε αλλοιώσεις ή προσθήκες στο σύστημα.
                  
               14.   Τροποποίηση τύπου οχήματος και επέκταση έγκρισης
         
                  
                     14.1.
                  
                  
                     Κάθε τροποποίηση τύπου οχήματος ή κατασκευαστικού στοιχείου κοινοποιείται στην αρχή έγκρισης τύπου που ενέκρινε τον τύπο του οχήματος ή του κατασκευαστικού στοιχείου. Η αρχή έγκρισης τύπου μπορεί τότε είτε:
                     
                                 α)
                              
                              
                                 να αποφασίσει, σε συνεννόηση με τον κατασκευαστή, τη χορήγηση νέας έγκρισης τύπου, ή
                              
                           
                                 β)
                              
                              
                                 να εφαρμόσει τη διαδικασία που περιλαμβάνεται στο σημείο 14.1.1. (Αναθεώρηση) κατωτέρω και, κατά περίπτωση, τη διαδικασία που περιγράφεται στο σημείο 14.1.2. (Επέκταση) κατωτέρω.
                              
                           
               
                  
                     14.1.1.
                  
                  
                     Αναθεώρηση
                     Όταν οι λεπτομέρειες που περιέχονται στα έγγραφα πληροφοριών έχουν τροποποιηθεί και η αρχή έγκρισης τύπου θεωρεί ότι οι τροποποιήσεις που πραγματοποιήθηκαν δεν είναι πιθανό να έχουν σημαντικές αρνητικές επιπτώσεις και ότι, σε κάθε περίπτωση, το σύστημα συναγερμού οχήματος εξακολουθεί να πληροί τις απαιτήσεις, η τροποποίηση χαρακτηρίζεται «αναθεώρηση».
                     Σε αυτήν την περίπτωση, η αρχή έγκρισης τύπου εκδίδει, εφόσον απαιτείται, τις αναθεωρημένες σελίδες των εγγράφων πληροφοριών, σημειώνοντας σαφώς, σε κάθε αναθεωρημένη σελίδα, τη φύση της τροποποίησης και την ημερομηνία επανέκδοσης. Η ενιαία και επικαιροποιημένη έκδοση των εγγράφων πληροφοριών, συνοδευόμενη από λεπτομερή περιγραφή των τροποποιήσεων, θεωρείται ότι πληροί αυτήν την απαίτηση.
                  
               
                  
                     14.1.2.
                  
                  
                     Η τροποποίηση χαρακτηρίζεται ως «επέκταση» αν, πέρα από την τροποποίηση των στοιχείων που καταγράφονται στα έγγραφα πληροφοριών,
                     
                                 α)
                              
                              
                                 απαιτούνται περαιτέρω επιθεωρήσεις ή δοκιμές· ή
                              
                           
                                 β)
                              
                              
                                 οποιαδήποτε πληροφορία του εγγράφου κοινοποίησης (εξαιρουμένων των παραρτημάτων του) έχει αλλάξει· ή
                              
                           
                                 γ)
                              
                              
                                 ζητείται έγκριση για μεταγενέστερη σειρά τροποποιήσεων μετά την έναρξη ισχύος της.
                              
                           
               
                  
                     14.2.
                  
                  
                     Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό σύμφωνα με τη διαδικασία που ορίζεται στο σημείο 4.3. ανωτέρω. Επιπλέον, ο κατάλογος των εγγράφων πληροφοριών και των εκθέσεων δοκιμής, που επισυνάπτεται στο έγγραφο κοινοποίησης, τροποποιείται αναλόγως ώστε να εμφαίνεται η ημερομηνία της πλέον πρόσφατης αναθεώρησης ή επέκτασης.
                  
               
                  
                     14.3.
                  
                  
                     Η αρχή έγκρισης τύπου η οποία χορηγεί επέκταση της έγκρισης εκχωρεί αριθμό σειράς για κάθε έντυπο κοινοποίησης που αφορά τέτοια επέκταση.
                  
               15.   Διαδικασίες συμμόρφωσης της παραγωγής
         Οι διαδικασίες συμμόρφωσης της παραγωγής πρέπει να συμμορφώνονται με εκείνες που ορίζονται στο προσάρτημα 1 της συμφωνίας (E/ECE/TRANS/505/Rev.3), με τις ακόλουθες απαιτήσεις:
         
                  
                     15.1.
                  
                  
                     Τα οχήματα / κατασκευαστικά στοιχεία που εμπίπτουν στον παρόντα κανονισμό πρέπει να κατασκευάζονται σύμφωνα με τον εγκεκριμένο τύπο με τήρηση των προδιαγραφών του/των σχετικού/-ών μέρους/-ών του παρόντος κανονισμού.
                  
               
                  
                     15.2.
                  
                  
                     Για κάθε τύπο οχήματος ή κατασκευαστικού στοιχείου, οι δοκιμές που προβλέπονται στο/στα σχετικό/-ά μέρος/-ή του παρόντος κανονισμού πρέπει να διενεργούνται σε στατιστικά ελεγχόμενη και τυχαία βάση, σύμφωνα με μία από τις συνήθεις διαδικασίες διασφάλισης ποιότητας.
                  
               
                  
                     15.3.
                  
                  
                     Η αρχή που έχει χορηγήσει την έγκριση μπορεί ανά πάσα στιγμή να ελέγχει τις μεθόδους ελέγχου συμμόρφωσης που εφαρμόζονται σε κάθε εγκατάσταση παραγωγής. Κατά κανόνα, οι εν λόγω επαληθεύσεις διενεργούνται ανά διετία.
                  
               16.   Κυρώσεις σε περίπτωση μη συμμόρφωσης της παραγωγής
         
                  
                     16.1.
                  
                  
                     Έγκριση που χορηγήθηκε για τύπο οχήματος / κατασκευαστικού στοιχείου σύμφωνα με τον παρόντα κανονισμό είναι δυνατό να ανακληθεί αν δεν πληρούνται οι απαιτήσεις που ορίζονται στο σημείο 15. ανωτέρω.
                  
               
                  
                     16.2.
                  
                  
                     Αν συμβαλλόμενο μέρος της συμφωνίας που εφαρμόζει τον παρόντα κανονισμό ανακαλέσει έγκριση την οποία είχε χορηγήσει προηγουμένως, ενημερώνει αμέσως τα υπόλοιπα συμβαλλόμενα μέρη που εφαρμόζουν τον παρόντα κανονισμό, μέσω εντύπου κοινοποίησης σύμφωνα με το υπόδειγμα του παραρτήματος 2.
                  
               17.   Οριστική παύση της παραγωγής
         Αν ο κάτοχος της έγκρισης διακόψει οριστικά την παραγωγή τύπου οχήματος / κατασκευαστικού στοιχείου που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Μόλις λάβει τη σχετική κοινοποίηση, η εν λόγω αρχή ενημερώνει σχετικά τα υπόλοιπα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό, μέσω εντύπου κοινοποίησης σύμφωνα με το υπόδειγμα του παραρτήματος 2.
         18.   Ονομασίες και διευθύνσεις των τεχνικών υπηρεσιών που είναι αρμόδιες για τη διενέργεια δοκιμών έγκρισης, καθώς και των αρχών έγκρισης τύπου
         Τα συμβαλλόμενα μέρη στη συμφωνία που εφαρμόζουν τον παρόντα κανονισμό κοινοποιούν στη γραμματεία των Ηνωμένων Εθνών τις ονομασίες και τις διευθύνσεις των Τεχνικών Υπηρεσιών που είναι αρμόδιες για τη διενέργεια των δοκιμών έγκρισης τύπου, καθώς και των αρχών έγκρισης τύπου που χορηγούν την έγκριση και στις οποίες πρέπει να αποστέλλονται τα δελτία χορήγησης ή παράτασης ή απόρριψης ή ανάκλησης έγκρισης τύπου.
         
            (1)  Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3), έγγραφο ECE/TRANS/WP.29/78/Rev.6. https://unece.org/transport/standards/transport/vehicle-regulations-wp29/resolutions.
         
            (2)  Λαμβάνονται υπόψη μόνο οχήματα με ηλεκτρικά συστήματα 12 volt.
         
            (3)  Οι χαρακτηριστικοί αριθμοί των συμβαλλόμενων μερών της συμφωνίας του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/Rev.6 - https://unece.org/transport/standards/transport/vehicle-regulations-wp29/resolutions.
      
      
         
            ΠΑΡΑΡΤΗΜΑ 1Α
            
               Έγγραφο πληροφοριών
            
            [Μέγιστες διαστάσεις: A4 (210 mm × 297 mm)]
            Σύμφωνα με το σημείο 11. του παρόντος κανονισμού σχετικά με την έγκριση τύπου οχήματος για σύστημα συναγερμού
            1.   Γενικά
            
                     
                        1.1.
                     
                     
                        Μάρκα (εμπορική επωνυμία του κατασκευαστή):…
                     
                  
                     
                        1.2.
                     
                     
                        Τύπος:…
                     
                  
                     
                        1.3.
                     
                     
                        Μέσα αναγνώρισης του τύπου, εφόσον αναγράφονται επάνω στη διάταξη:…
                     
                  
                     
                        1.3.1.
                     
                     
                        Θέση της εν λόγω σήμανσης:…
                     
                  
                     
                        1.4.
                     
                     
                        Όνομα και διεύθυνση του κατασκευαστή:…
                     
                  
                     
                        1.5.
                     
                     
                        Θέση σήματος έγκρισης τύπου OEE:…
                     
                  
                     
                        1.6.
                     
                     
                        Διεύθυνση/-εις εργοστασίου/-ων συναρμολόγησης:…
                     
                  2.   Γενικά κατασκευαστικά χαρακτηριστικά του οχήματος
            
                     
                        2.1.
                     
                     
                        Φωτογραφίες και/ή σχέδια αντιπροσωπευτικού οχήματος:
                     
                  
                     
                        2.2.
                     
                     
                        Θέση τιμονιού: αριστερά/δεξιά (Διαγράφεται η περιττή ένδειξη)
                     
                  3.   Διάφορα
            
                     
                        3.1.
                     
                     
                        Αριθμός έγκρισης τύπου, εφόσον υπάρχει:
                     
                  
                     
                        3.1.1.
                     
                     
                        Αναλυτική περιγραφή του τύπου οχήματος όσον αφορά τη ρύθμιση σχετικά με το εγκατεστημένο σύστημα συναγερμού, συνοδευόμενη από φωτογραφίες και/ή σχέδια (στις περιπτώσεις κατά τις οποίες το σύστημα συναγερμού είναι μια ήδη εγκεκριμένου τύπου χωριστή τεχνική μονάδα, μπορεί να γίνεται παραπομπή στην περιγραφή που παρατίθεται στο σημείο 4.2. του εγγράφου πληροφοριών του κατασκευαστή του συστήματος συναγερμού):
                     
                  
                     
                        3.2.
                     
                     
                        Για συστήματα συναγερμού που δεν έχουν εγκριθεί ακόμη
                     
                  
                     
                        3.2.1.
                     
                     
                        Αναλυτική περιγραφή του συστήματος συναγερμού και των μερών του οχήματος που σχετίζονται με το εγκατεστημένο σύστημα συναγερμού:
                     
                  
                     
                        3.2.2.
                     
                     
                        Κατάλογος των κύριων κατασκευαστικών στοιχείων που συνθέτουν το σύστημα συναγερμού:
                     
                  
      
      
         
            ΠΑΡΑΡΤΗΜΑ 1Β
            
               Έγγραφο πληροφοριών
            
            [Μέγιστες διαστάσεις: A4 (210 mm × 297 mm)]
            σύμφωνα με το σημείο 6 του παρόντος κανονισμού σχετικά με την έγκριση τύπου OEE κατασκευαστικού στοιχείου ή χωριστής τεχνικής μονάδας συστήματος συναγερμού
            1.   Γενικά
            
                     
                        1.1.
                     
                     
                        Μάρκα (εμπορική επωνυμία του κατασκευαστή):…
                     
                  
                     
                        1.2.
                     
                     
                        Τύπος:…
                     
                  
                     
                        1.3.
                     
                     
                        Μέσα αναγνώρισης του τύπου, εφόσον αναγράφονται επάνω στη διάταξη (1):…
                     
                  
                     
                        1.3.1.
                     
                     
                        Θέση της εν λόγω σήμανσης:…
                     
                  
                     
                        1.4.
                     
                     
                        Όνομα και διεύθυνση του κατασκευαστή:…
                     
                  
                     
                        1.5.
                     
                     
                        Θέση σήματος έγκρισης τύπου OEE:…
                     
                  
                     
                        1.6.
                     
                     
                        Διεύθυνση/-εις εργοστασίου/-ων συναρμολόγησης:…
                     
                  2.   Περιγραφή της διάταξης
            
                     
                        2.1.
                     
                     
                        Αναλυτική περιγραφή του συστήματος συναγερμού και των μερών του οχήματος που σχετίζονται με το εγκατεστημένο σύστημα συναγερμού:…
                     
                  
                     
                        2.1.1.
                     
                     
                        Κατάλογος των κύριων κατασκευαστικών στοιχείων που συνθέτουν το σύστημα συναγερμού:…
                     
                  
                     
                        2.1.2.
                     
                     
                        Μέτρα που έχουν ληφθεί κατά των εσφαλμένων συναγερμών:…
                     
                  
                     
                        2.2.
                     
                     
                        Εύρος προστασίας που προσφέρει η διάταξη:…
                     
                  
                     
                        2.3.
                     
                     
                        Μέθοδος ενεργοποίησης / απενεργοποίησης της διάταξης:…
                     
                  
                     
                        2.4.
                     
                     
                        Αριθμός μεταβλητών κωδικών, αν υπάρχουν:…
                     
                  
                     
                        2.5.
                     
                     
                        Κατάλογος των κύριων κατασκευαστικών στοιχείων της διάταξης και, αν υπάρχουν, των σημάτων αναφοράς τους:…
                     
                  3.   Σχέδια
            
                     
                        3.1.
                     
                     
                        Σχέδια των κύριων κατασκευαστικών στοιχείων της διάταξης (στα σχέδια πρέπει να φαίνεται ο ειδικός χώρος τοποθέτησης του σήματος έγκρισης τύπου ή του σήματος αναφοράς ΟΗΕ, κατά περίπτωση):…
                     
                  4.   Οδηγίες
            
                     
                        4.1.
                     
                     
                        Κατάλογος οχημάτων στα οποία πρόκειται να τοποθετηθεί η διάταξη:…
                     
                  
                     
                        4.2.
                     
                     
                        Περιγραφή της μεθόδου εγκατάστασης συνοδευόμενη από φωτογραφίες και/ή σχέδια:…
                     
                  
                     
                        4.3.
                     
                     
                        Οδηγίες χρήσης:…
                     
                  
                     
                        4.4.
                     
                     
                        Οδηγίες συντήρησης, αν υπάρχουν:…
                     
                  
                     
                        4.5.
                     
                     
                        Κατάλογος σημείων του παρόντος κανονισμού που δεν εφαρμόζονται δυνάμει των όρων εγκατάστασης για ΣΣΟ, προοριζόμενο για εγκατάσταση σε συγκεκριμένα σημεία σε συγκεκριμένα οχήματα.
                     
                  
               (1)  Αν το μέσο αναγνώρισης του τύπου περιέχει χαρακτήρες που δεν έχουν σχέση με την περιγραφή του τύπου κατασκευαστικού στοιχείου ή χωριστής τεχνικής μονάδας που καλύπτεται από το παρόν έγγραφο πληροφοριών, οι χαρακτήρες αυτοί αναπαρίστανται στα έγγραφα με λατινικό ερωτηματικό «?» (π.χ. ABC??123??).
         
      
      
         
            ΠΑΡΑΡΤΗΜΑ 2Α
            
               Επικοινωνία
            
            [Μέγιστες διαστάσεις: A4 (210 × 297 mm)]
            
                        
                            (1)
                        
                     
                     
                        
                                    εκδίδεται από
                                 
                                 
                                    :
                                 
                                 
                                    Όνομα διοικητικής αρχής:
                                    ……
                                    ……
                                    ……
                                 
                              
                  
                        που αφορά (2)
                        
                     
                     
                        :
                     
                     
                        Χορήγηση έγκρισης
                        Επέκταση έγκρισης
                        Απόρριψη έγκρισης
                        Ανάκληση έγκρισης
                        Οριστική παύση της παραγωγής
                     
                  τύπου οχήματος όσον αφορά το σύστημα συναγερμού οχήματος σύμφωνα με τον κανονισμό αριθ. 163 του ΟΗΕ
            Αριθ. έγκρισης … Αριθ. επέκτασης…
            
                     
                        1.
                     
                     
                        Εμπορικό σήμα:…
                     
                  
                     
                        2.
                     
                     
                        Τύπος και εμπορική/-ές ονομασία/-ες:…
                     
                  
                     
                        3.
                     
                     
                        Όνομα και διεύθυνση του κατασκευαστή:…
                     
                  
                     
                        4.
                     
                     
                        Ενδεχομένως, όνομα και διεύθυνση του αντιπροσώπου του κατασκευαστή:…
                     
                  
                     
                        4.1.
                     
                     
                        Φωτογραφίες και/ή σχέδια αντιπροσωπευτικού οχήματος:…
                     
                  
                     
                        4.2.
                     
                     
                        Θέση τιμονιού: αριστερά/δεξιά (2)
                        
                     
                  
                     
                        4.3.
                     
                     
                        Σύστημα συναγερμού:…
                     
                  
                     
                        4.3.1.
                     
                     
                        Αριθμός έγκρισης τύπου, εφόσον υπάρχει:…
                     
                  
                     
                        4.3.1.1.
                     
                     
                        Αναλυτική περιγραφή του τύπου οχήματος όσον αφορά τη ρύθμιση σχετικά με το εγκατεστημένο ΣΣΟ, συνοδευόμενη από φωτογραφίες και/ή σχέδια (στις περιπτώσεις κατά τις οποίες το ΣΣΟ είναι μια ήδη εγκεκριμένου τύπου χωριστή τεχνική μονάδα, μπορεί να γίνεται παραπομπή στην περιγραφή που παρατίθεται στο σημείο 4.2. του εγγράφου πληροφοριών του κατασκευαστή του ΣΣΟ):
                     
                  
                     
                        4.3.2.
                     
                     
                        Για συστήματα συναγερμού που δεν έχουν εγκριθεί ακόμη
                     
                  
                     
                        4.3.2.1.
                     
                     
                        Αναλυτική περιγραφή του συστήματος συναγερμού και των μερών του οχήματος που σχετίζονται με το εγκατεστημένο σύστημα συναγερμού:…
                     
                  
                     
                        4.3.2.2.
                     
                     
                        Κατάλογος των κύριων κατασκευαστικών στοιχείων που συνθέτουν το σύστημα συναγερμού:…
                     
                  
                     
                        5.
                     
                     
                        Συνοπτική περιγραφή του οχήματος:…
                     
                  
                     
                        6.
                     
                     
                        Ημερομηνία υποβολής οχήματος προς έγκριση:…
                     
                  
                     
                        7.
                     
                     
                        Τεχνική υπηρεσία που διεξάγει τις δοκιμές έγκρισης:…
                     
                  
                     
                        8.
                     
                     
                        Ημερομηνία έκδοσης της έκθεσης από τη συγκεκριμένη υπηρεσία:…
                     
                  
                     
                        9.
                     
                     
                        Αριθμός της έκθεσης που εκδόθηκε από τη συγκεκριμένη υπηρεσία:…
                     
                  
                     
                        10.
                     
                     
                        Η έγκριση χορηγήθηκε/απορρίφθηκε/επεκτάθηκε/ανακλήθηκε (2)
                        
                     
                  
                     
                        11.
                     
                     
                        Τόπος:…
                     
                  
                     
                        12.
                     
                     
                        Ημερομηνία:…
                     
                  
                     
                        13.
                     
                     
                        Υπογραφή:…
                     
                  
                     
                        14.
                     
                     
                        Στην παρούσα κοινοποίηση επισυνάπτονται τα ακόλουθα έγγραφα, τα οποία φέρουν τον αριθμό έγκρισης που αναφέρεται ανωτέρω:…
                     
                  
                     
                        15.
                     
                     
                        Παρατηρήσεις:…
                     
                  
               (1)  Διακριτικός αριθμός της χώρας που χορήγησε/επέκτεινε/απέρριψε/ανακάλεσε έγκριση (βλ. διατάξεις του κανονισμού περί έγκρισης).
            
               (2)  Διαγράφεται η περιττή ένδειξη.
         
      
      
         
            ΠΑΡΑΡΤΗΜΑ 2Β
            
               Επικοινωνία
            
            [Μέγιστες διαστάσεις: A4 (210 × 297 mm)]
            
                        
                            (1)
                        
                     
                     
                        
                                    εκδίδεται από
                                 
                                 
                                    :
                                 
                                 
                                    Όνομα διοικητικής αρχής:
                                    ……
                                    ……
                                    ……
                                 
                              
                  
                        Που αφορά (2)
                        
                     
                     
                        :
                     
                     
                        Χορήγηση έγκρισης
                        Επέκταση έγκρισης
                        Απόρριψη έγκρισης
                        Ανάκληση έγκρισης
                        Οριστική παύση της παραγωγής
                     
                  τύπου κατασκευαστικού στοιχείου ή χωριστής τεχνικής μονάδας όπως ένα σύστημα συναγερμού σύμφωνα με τον κανονισμό αριθ. 163
            Αριθ. έγκρισης … Αριθ. επέκτασης…
            
                     
                        1.
                     
                     
                        Εμπορικό σήμα:…
                     
                  
                     
                        2.
                     
                     
                        Τύπος και εμπορική/-ές ονομασία/-ες:…
                     
                  
                     
                        3.
                     
                     
                        Όνομα και διεύθυνση του κατασκευαστή:…
                     
                  
                     
                        3.1.
                     
                     
                        Ενδεχομένως, όνομα και διεύθυνση του αντιπροσώπου του κατασκευαστή:…
                     
                  
                     
                        3.2.
                     
                     
                        Διεύθυνση/-εις εργοστασίου/-ων συναρμολόγησης:…
                     
                  
                     
                        4.
                     
                     
                        Σύστημα συναγερμού:…
                     
                  
                     
                        4.1.
                     
                     
                        Μέσα αναγνώρισης του τύπου, εφόσον αναγράφονται επάνω στη διάταξη:
                     
                  
                     
                        4.1.1.
                     
                     
                        Θέση της εν λόγω σήμανσης:
                     
                  
                     
                        4.2.
                     
                     
                        Περιγραφή του συστήματος συναγερμού:
                     
                  
                     
                        4.2.1.
                     
                     
                        Αναλυτική περιγραφή του συστήματος συναγερμού και των μερών του οχήματος που σχετίζονται με το εγκατεστημένο σύστημα συναγερμού:…
                     
                  
                     
                        4.2.2.
                     
                     
                        Κατάλογος των κύριων κατασκευαστικών στοιχείων που συνθέτουν το σύστημα συναγερμού:…
                     
                  
                     
                        4.2.3.
                     
                     
                        Κατάλογος οχημάτων στα οποία πρόκειται να τοποθετηθεί ο συναγερμός:…
                     
                  
                     
                        4.2.4.
                     
                     
                        Τύποι οχημάτων στους οποίους έχει δοκιμαστεί το σύστημα συναγερμού:…
                     
                  
                     
                        5.
                     
                     
                        Τεχνική υπηρεσία που διεξάγει τις δοκιμές έγκρισης:…
                     
                  
                     
                        6.
                     
                     
                        Ημερομηνία έκδοσης της έκθεσης από τη συγκεκριμένη υπηρεσία:…
                     
                  
                     
                        7.
                     
                     
                        Αριθμός της έκθεσης που εκδόθηκε από τη συγκεκριμένη υπηρεσία:…
                     
                  
                     
                        8.
                     
                     
                        Η έγκριση χορηγήθηκε/απορρίφθηκε/επεκτάθηκε/ανακλήθηκε (2)
                        
                     
                  
                     
                        9.
                     
                     
                        Τόπος:…
                     
                  
                     
                        10.
                     
                     
                        Ημερομηνία:…
                     
                  
                     
                        11.
                     
                     
                        Υπογραφή:…
                     
                  
                     
                        12.
                     
                     
                        Στην παρούσα κοινοποίηση επισυνάπτονται τα ακόλουθα έγγραφα, τα οποία φέρουν τον αριθμό έγκρισης που αναφέρεται ανωτέρω:…
                     
                  
                     
                        13.
                     
                     
                        Παρατηρήσεις:…
                     
                  
               (1)  Διακριτικός αριθμός της χώρας που χορήγησε/επέκτεινε/απέρριψε/ανακάλεσε έγκριση (βλ. διατάξεις του κανονισμού περί έγκρισης).
            
               (2)  Διαγράφεται η περιττή ένδειξη.
         
      
      
         
            ΠΑΡΑΡΤΗΜΑ 3
            
               Ρυθμίσεις για τα σήματα έγκρισης
            
            (βλ. σημεία 4.4. έως 4.4.2. του παρόντος κανονισμού)
            a = 8 mm τουλάχιστον
            Το ανωτέρω σήμα έγκρισης τοποθετημένο σε όχημα καταδεικνύει ότι ο σχετικός τύπος έχει εγκριθεί στο Βέλγιο (E 6) σύμφωνα με τον κανονισμό αριθ. 163 του ΟΗΕ, με αριθμό έγκρισης 00185. Τα πρώτα δύο ψηφία (00) του αριθμού έγκρισης καταδεικνύουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 163 του ΟΗΕ στην αρχική του μορφή.
         
      
      
         
            ΠΑΡΑΡΤΗΜΑ 4
            
               Υπόδειγμα πιστοποιητικού συμμόρφωσης
            
            
                        Ο υπογεγραμμένος…
                     
                  
                        (επώνυμο και όνομα)
                     
                  
                        Βεβαιώνω ότι το κατωτέρω περιγραφόμενο σύστημα συναγερμού οχήματος:
                     
                  
                        Μάρκα:…
                     
                  
                        Τύπος:…
                     
                  
                        συμμορφώνεται πλήρως με τον τύπο που εγκρίθηκε
                     
                  
                        στ…
                     
                     
                        την…
                     
                  
                        (τόπος έγκρισης)
                     
                     
                        (ημερομηνία)
                     
                  
                        όπως περιγράφεται στο έντυπο κοινοποίησης με αριθμό έγκρισης…
                     
                  
                        Αναγνώριση του/των κύριου/-ων κατασκευαστικού/-ών στοιχείου/-ων:
                     
                  
                        Κατασκευαστικό στοιχείο: … ……Σήμανση:
                     
                     
                         
                     
                  
                        Τόπος:…
                     
                     
                        ημ/νία:…
                     
                  
                        Πλήρης διεύθυνση και σφραγίδα του κατασκευαστή:…
                     
                  
                        Υπογραφή: … (να διευκρινιστεί η ιδιότητα).
                     
                  
      
      
         
            ΠΑΡΑΡΤΗΜΑ 5
            
               Υπόδειγμα πιστοποιητικού εγκατάστασης
            
            Ο υπογεγραμμένος… επαγγελματίας εγκαταστάτης πιστοποιώ ότι το σύστημα συναγερμού οχήματος που περιγράφεται κατωτέρω τοποθετήθηκε από εμένα τον ίδιο σύμφωνα με τις οδηγίες τοποθέτησης του κατασκευαστή του συστήματος.
            Περιγραφή του οχήματος
            Μάρκα:…
            Τύπος:…
            Αριθμός σειράς:…
            Αριθμός κυκλοφορίας:…
            Περιγραφή του συστήματος συναγερμού οχήματος:
            Μάρκα:…
            Τύπος:…
            Αριθμός έγκρισης:…
            Τόπος: …ημ/νία:…
            Πλήρης διεύθυνση και σφραγίδα του εγκαταστάτη:…
            Υπογραφή: (να διευκρινιστεί η ιδιότητα).
         
      
      
         
            ΠΑΡΑΡΤΗΜΑ 6
            
               Προδιαγραφές μηχανικών κλείθρων
            
            
               1.   
               
                  Ο κύλινδρος του κλείθρου δεν πρέπει να εξέχει άνω του 1 mm από το περίβλημα και το εξέχον τμήμα πρέπει να είναι κωνικό.
               
            
            
               2.   
               
                  Ο αρμός μεταξύ του πυρήνα του κυλίνδρου και του περιβλήματός του πρέπει να αντέχει σε δύναμη εφελκυσμού 600 N και σε ροπή στρέψεως 25 Nm.
               
            
            
               3.   
               
                  Το κλείθρο πρέπει να διαθέτει κλείστρο του κυλίνδρου.
               
            
            
               4.   
               
                  Το σχέδιο του κλειδιού πρέπει να έχει τουλάχιστον 1 000 πραγματικές παραλλαγές.
               
            
            
               5.   
               
                  Το κλείθρο δεν πρέπει να μπορεί να λειτουργήσει με κλειδί το οποίο διαφέρει έστω και κατά μία παραλλαγή από το κλειδί που ταιριάζει στο κλείθρο.
               
            
            
               6.   
               
                  Το εξωτερικό άνοιγμα του κλείθρου πρέπει να είναι καλυμμένο ή κατά άλλο τρόπο προστατευμένο από την εισχώρηση σκόνης και/ή νερού.
               
            
         
      
      
         
            ΠΑΡΑΡΤΗΜΑ 7
            
               Ηλεκτρομαγνητική συμβατότητα
            
            
               1.   
               Θωράκιση έναντι διαταραχών στις γραμμές τροφοδότησης
               Οι δοκιμές διενεργούνται σύμφωνα με τις τεχνικές προδιαγραφές και τις μεταβατικές διατάξεις του κανονισμού αριθ. 10 του ΟΗΕ, σειρά τροποποιήσεων 06, και σύμφωνα με τις μεθόδους δοκιμής που περιγράφονται στο παράρτημα 10 για ηλεκτρικό/ηλεκτρονικό συναρμολογημένο υποσύνολο (ΗΣΥ).
               Το ΣΣΟ/ΣΣ υποβάλλεται σε δοκιμή σε θέση απενεργοποίησης και σε θέση ενεργοποίησης.
            
            
               2.   
               Θωράκιση έναντι διαταραχών λόγω ακτινοβολούμενων υψηλών συχνοτήτων
               Η δοκιμή θωράκισης του ΣΣΟ/ΣΣ μπορεί να διεξαχθεί σύμφωνα με τις τεχνικές προδιαγραφές και τις μεταβατικές διατάξεις του κανονισμού αριθ. 10 του ΟΗΕ, σειρά τροποποιήσεων 06, και τις μεθόδους δοκιμής που περιγράφονται στο παράρτημα 6 για τα οχήματα και στο παράρτημα 9 για ηλεκτρικό/ηλεκτρονικό συναρμολογημένο υποσύνολο (ΗΣΥ).
               Το ΣΣΟ/ΣΣ υποβάλλεται σε δοκιμή με τις συνθήκες λειτουργίας και τα κριτήρια αποτυχίας που ορίζονται στον πίνακα 1.
               
                  Πίνακας 1
               
               
                  Συνθήκες λειτουργίας και κριτήρια αποτυχίας για το ΣΣΟ/ΣΣ
               
               
                           Τύπος δοκιμής
                        
                        
                           Συνθήκες λειτουργίας του ΣΣΟ/ΣΣ
                        
                        
                           Κριτήρια αποτυχίας
                        
                     
                           Δοκιμή του οχήματος
                        
                        
                           ΣΣΟ/ΣΣ σε θέση απενεργοποίησης
                           Κλειδί σε θέση λειτουργίας (ON) ή όχημα με ταχύτητα 50 km/h (1)
                           
                        
                        
                           Μη αναμενόμενη ενεργοποίηση του ΣΣΟ/ΣΣ
                        
                     
                           ΣΣΟ/ΣΣ σε θέση ενεργοποίησης
                           Κλειδί σε θέση μη λειτουργίας (OFF)
                        
                        
                           Μη αναμενόμενη απενεργοποίηση του ΣΣΟ/ΣΣ
                        
                     
                           ΣΣΟ/ΣΣ σε θέση ενεργοποίησης
                           Όχημα σε κατάσταση φόρτισης (κατά περίπτωση)
                        
                        
                           Μη αναμενόμενη απενεργοποίηση του ΣΣΟ/ΣΣ
                        
                     
                           Δοκιμή ΗΣΥ
                        
                        
                           ΣΣΟ/ΣΣ σε θέση απενεργοποίησης
                        
                        
                           Μη αναμενόμενη ενεργοποίηση του ΣΣΟ/ΣΣ
                        
                     
                           ΣΣΟ/ΣΣ σε θέση ενεργοποίησης
                        
                        
                           Μη αναμενόμενη απενεργοποίηση του ΣΣΟ/ΣΣ
                        
                     
            
               3.   
               Ηλεκτρικές διαταραχές λόγω ηλεκτροστατικών εκκενώσεων
               Η θωράκιση έναντι ηλεκτρικών διαταραχών υποβάλλεται σε δοκιμή σύμφωνα με το πρότυπο ISO 10605:2008/AMD 1:2014 με χρήση των επίπεδων σφοδρότητας της δοκιμής από τον πίνακα 2.
               Οι δοκιμές ηλεκτροστατικών εκκενώσεων (ESD) εκτελούνται είτε σε επίπεδο οχήματος είτε σε επίπεδο ηλεκτρικού/ηλεκτρονικού συναρμολογημένου υποσυνόλου (ΗΣΥ).
               
                  Πίνακας 2
               
               
                  Επίπεδα δοκιμής ESD
               
               
                           Τύπος εκκένωσης
                        
                        
                           Σημεία εκκένωσης
                        
                        
                           Θέση ΣΣΟ/ΣΣ
                        
                        
                           Δίκτυο εκκένωσης
                        
                        
                           Επίπεδο δοκιμής
                        
                        
                           Κριτήρια αποτυχίας
                        
                     
                           Εκκένωση αέρα
                        
                        
                           Σημεία στα οποία η πρόσβαση είναι εύκολη μόνο από το εσωτερικό του οχήματος
                        
                        
                           ΣΣΟ/ΣΣ σε θέση απενεργοποίησης
                           (αν η δοκιμή διενεργείται σε όχημα, τότε το όχημα πρέπει να έχει το κλειδί σε θέση ON ή το όχημα να έχει ταχύτητα 50 km/h ή ο κινητήρας να είναι σε κατάσταση βραδυπορίας)
                        
                        
                           330 pF, 2 kΩ
                        
                        
                           ± 6 kV
                        
                        
                           Μη αναμενόμενη ενεργοποίηση του ΣΣΟ/ΣΣ
                        
                     
                           Σημεία τα οποία αγγίζονται εύκολα μόνο από το εξωτερικό του οχήματος
                        
                        
                           ΣΣΟ/ΣΣ σε θέση ενεργοποίησης
                           (αν η δοκιμή εκτελείται σε όχημα τότε το όχημα είναι σε κατάσταση ασφάλισης και με το κλειδί σε θέση OFF)
                        
                        
                           150 pF, 2 kΩ
                        
                        
                           ± 15 kV
                        
                        
                           Μη αναμενόμενη απενεργοποίηση του ΣΣΟ/ΣΣ χωρίς επανενεργοποίηση, εντός 1 s, έπειτα από κάθε εκκένωση
                        
                     
                           Εκκένωση επαφής
                        
                        
                           Σημεία στα οποία η πρόσβαση είναι εύκολη μόνο από το εσωτερικό του οχήματος
                        
                        
                           ΣΣΟ/ΣΣ σε θέση απενεργοποίησης
                           (αν η δοκιμή διενεργείται σε όχημα, τότε το όχημα πρέπει να έχει το κλειδί σε θέση ON ή το όχημα να έχει ταχύτητα 50 km/h ή ο κινητήρας να είναι σε κατάσταση βραδυπορίας)
                        
                        
                           330 pF, 2 kΩ
                        
                        
                           ± 4 kV
                        
                        
                           Μη αναμενόμενη ενεργοποίηση του ΣΣΟ/ΣΣ
                        
                     
                           Σημεία τα οποία αγγίζονται εύκολα μόνο από το εξωτερικό του οχήματος
                        
                        
                           ΣΣΟ/ΣΣ σε θέση ενεργοποίησης
                           (αν η δοκιμή εκτελείται σε όχημα τότε το όχημα είναι σε κατάσταση ασφάλισης και με το κλειδί σε θέση OFF)
                        
                        
                           150 pF, 2 kΩ
                        
                        
                           ± 8 kV
                        
                        
                           Μη αναμενόμενη απενεργοποίηση του ΣΣΟ/ΣΣ χωρίς επανενεργοποίηση, εντός 1 s, έπειτα από κάθε εκκένωση
                        
                     
                           Κάθε δοκιμή εκτελείται με 3 εκκενώσεις με ελάχιστο διάστημα 5 s μεταξύ κάθε εκκένωσης.
                        
                     
            
               4.   
               Ακτινοβολούμενες εκπομπές
               Οι δοκιμές διενεργούνται σύμφωνα με τις τεχνικές προδιαγραφές και τις μεταβατικές διατάξεις του κανονισμού αριθ. 10 του ΟΗΕ, σειρά τροποποιήσεων 06, και σύμφωνα με τις μεθόδους δοκιμής που περιγράφονται στα παραρτήματα 4 και 5 για τα οχήματα ή στα παραρτήματα 7 και 8 για ηλεκτρικό/ηλεκτρονικό συναρμολογημένο υποσύνολο (ΗΣΥ).
               Το ΣΣΟ/ΣΣ πρέπει να είναι σε θέση ενεργοποίησης.
            
            
               (1)  Η δοκιμή αυτή μπορεί να καλύπτεται από τον κανονισμό αριθ. 10 του ΟΗΕ, για την περίπτωση ταχύτητας 50 km/h
         
      
      
         
            ΠΑΡΑΡΤΗΜΑ 8
            
               Δοκιμή των συστημάτων προστασίας του θαλάμου επιβατών
            
            Σημείο 7.2.11.